text:
HUNYO
1 PAGBUHAT UG MAAYO
BASAHA: Galacia 6:7-10
Dili kita magtinapolan sa pagbuhat
ug maayo; kay kon magpadayon kita moabot ang panahon nga makaani kita sa
bunga niini. - Galacia 6:9
Basaha ang mantalaan
karon. Paminaw sa taho sa telibisyon. Lagmit makita mo ang pipila sa minilyon
nga mikagiw gikan sa paglutos o kagubot. Hilabihan kadako sa problema sa
kalibotan karon ug daw wala kini kasulbaran. Gani, kadtong naniid lamang
gikan sa halayo, mao ra mag nahaga na sa kaluoy.
Ayaw kalugda sa imong pag-alagad,
Sayon kaayo ang pagpakabuta-bungol
kon bation tang daw walay kahumanan kining pangina- hanglan sa kadaghanan
ug labi na gayod kon hunahunaon ta ang kagamay sa atong mahimo kon itandi
sa kadako sa buluhaton. Moingon dayon kita, “Unsa may kapuslanan sa gamay
kong ikata- bang? Maayo pag dili na lang ako magpakabana.”
Ang kahaga sa kaluoy
makadaot sa atong panglantaw sa bisan unsa mang kahimtang nga malisod --
sa panimalay, sa opisina, sa simbahan, sa eskwelahan. Ang pangontra niini
gipadayag diha sa Biblia sa Galacia 6:9-10, “Dili kita magtinapolan sa
pagbuhat ug maayo; kay kon magpadayon kita moabot ang panahon nga makaani
kita sa bunga niini. Busa, kon makahigayon kita, buhaton ta ang maayo ngadto
sa tanang mga tawo, labi na sa atong isigkamagtutuo.”
Kon nag-atubang ka karon
sa daw walay-kasulbaran nga sitwasyon, ayaw pagkaluya. Ang Dios nagsaad
nga ang maayong binhi nga imong gipugas ug ang maayong buhat nga imong
gihimo mamunga ra gayod sa panahon nga Iyang gitakda. Uban sa pagtuo, padayona
ang maayo mong binuhatan. - DCM
Tabangi ang nagkinahanglan kutob
sa maabot;
Ang kaayo gantihan ra unya sa Ginoo
Nga maoy nag-aghat sa pagbuhat
ug maayo.
PAGKAMATINUD-ANON MAOY GIPANGAYO
SA DIOS; ANG PAGKAMABUNGAHON MAOY IYANG GANTI.
Back to
Calender View for June
HUNYO
2 ILHA NGA IKAW IYA NI CRISTO
BASAHA: 2 Pedro 1:1-12
Kadtong wala
makabaton niini buta o halap ug nakalimot siya nga gipasaylo na ang iyang
mga sala. -2 Pedro 1:9
Pila ka tuig kanhi,
nabasa ko ang bahin sa usa ka bana nga nakalimot nga siya minyo na. Sumala
sa taho, usa ka adlaw niana human mahibalik ang magtiayon gikan
sa ilang honeymoon, naatraso ug tulo ka oras pag-uli ang bana. Ang panihapon
nasunog na, ug naghingapin na ang kapungot sa iyang asawa. Ang bana
diay, sa iyang kalimot, midiritso pag-uli sa balay sa iyang inahan!
Oo, naila ko Siya nga akong
Manluluwas,
Kalataw-an kini nga sugilanon.
Apan kon magpakita sa susamang paghikalimot ang mga tawo nga Iya sa Manluluwas,
dili na kini makahimuot. Ang apostol Pedro nagpahinumdom kanatong
mga nakig-uban kang Jesus nga kita dili na susama kaniadto.Isip katawhan
sa Dios, angay natong hinum- doman sa kanunay nga kita nahinloan na sa
atong mga sala kanhi (2 Ped. 1:9) ug nakabaton na ug bag-ong katuyoan
sa kinabuhi.
Kita nga nausa diha kang
Cristo kinahanglan mopahinumdom sa atong kaugalingon nga Iya kita, ug kinahanglan
magkinabuhi kita sa paagi nga mopasidungog Kaniya. Likayan ta ang espirituhanong
kalibog nga mopahikalimot kanato sa tinuod tang pagkamao pinaagi sa pagtuon
sa Kasulatan, sa pagpakigsuod sa Amahan, ug sa pagpakigsandurot sa Iyang
mga kaanakan.
Cristohanon, natawo ka
na pag-usab sa espiritu ngadto sa banay sa Dios. Ang paghikalimot niini
mosangpot sa sitwasyon nga labaw pa kalisod kay sa asawa nga napungot ug
sa panihapon nga sunog. (vv. 8-11). - MRD II
Kay ang mga sala ko napapas na;
Ug dili ako mohunong pagdayeg Kaniya
Hangtod sa kahangtoran. - Hallan
ANG IMONG PAGKAMAO MAILA MO DIHA
SA IMONG PAGPAILA NGA IKAW
IYA NI CRISTO.
Back to
Calender View for June
HUNYO 3
MAY DIOS BA NGA SAMA KANIYA?
BASAHA: Miqueas
7:14-20
Ginoo, may Dios ba sama kanimo nga
mopasaylo sa kasal-anan? -Miqueas 7:18
Nakaila ko ang usa
ka batan-ong babaye nga nagdumili sa pagtuo nga mapasaylo ang iyang mga
sala, kay matud pa niya: “Dili makadawat ang Dios sa tawo nga sama kanako.”
Nakita niya ang lama sa iyang pagkasalawayon, apan wala niya tan-awa ang
gahom sa grasya sa Dios
Gitalikdan Niya ang trono sa
Iyang Amahan,
Sa pagkamatuod, wala
gayoy makatugkad sa grasya sa Dios. Apan sama kang propeta Miqueas malaoman
ta kini uban sa kamaya. Bisan kon naghingapin ang iyang kasubo tungod sa
sala sa iyang katawhan, nagpadayon si Miqueas pag-ila sa pagkamaayo
sa Ginoo (7:1-20). Ug gipadayag niya ang paglaom sa pasaylo ug panalangin
nga gisaad sa Dios sa Iyang katawhan (vv. 18-20).
Gani, mas daghan pa man
ang angay pasalamatan sa mga tawo sa Dios karong panahona. Wala masayri
ni Miqueas nga moabot ang panahon nga ang Anak sa Dios magpakatawo, magkinabuhi
diha sa kaputli, ug maglukat sa atong mga sala didto sa krus. Wala niya
masayri nga buntogon ni Jesus ang gahom sa kamatayon, ug magpuyo Siya sa
langit isip atong Manlalaban hangtod nga kita makig-uban na Kaniya didto.
Ug wala usay kalibotan si Miqueas sa pagtuaw nga gisulat ni Pablo nga nagkanayon,
“Kon dapig kanato ang Dios, kinsay makigbatok kanato? Kon wala magdumili
ang Dios pagtugyan sa iyang Anak ngadto sa kamatayon tungod kanatong tanan,
dili ba hatagan kita niya sa tanang butang nga atong pangayoon kaniya?”
(Rom. 8:31-32).
Sama kang Miqueas, kita
usab makaingon uban sa pagsalig ug pag-ambahan, “May Dios ba nga sama kanimo?”
- HVL
Sa walay pagmakuli, uban sa dakong
kaluoy!
Ug tungod sa dili-matugkad nga
gugma
Nagpakamatay alang sa kaliwatan
ni Adan. - Wesley
ANG DIOS NGA MALULUY-ON MOPAUSAB
SA KINABUHI
SA PINAKABANGIS NGA MAKASASALA.
Back to
Calender View for June
HUNYO 4
GASA ALANG SA DIOS
BASAHA: 1 Cronicas 29:6-15
Gikan man kanimo
ang tanang butang, ug naghatag lamang kami sa butang nga imo ra usab.
-1 Cronicas 29:14
Dili maisip ang
kadaghan sa buluhaton nga kinahanglan atubangon sa kanhi presidente sa
Amerika nga si Abraham Lioncoln. Apan sa dihang may usa ka tigulang babaye
nga buot makigkita kaniya sa walay klarong hinungdan, wala siya magdumili
sa pag-abiabi niini.
PAMALANDONGI KINI
Sa dihang misulod na
ang maong babaye sa iyang opisina, mitindog gilayon si Lincoln sa pagpa-
ngatahoran kaniya ug nangutana kon unsay iyang ikaalagad. Miingon ang babaye
nga wala siya moadto aron pagpangayo ug usa ka pabor. Hinunoa, gidalhan
niya ang presidente sa giluto niyang cookie nga sumala pa maoy iyang kinaham.
Naghilak si Lincoln nga
miingon, “Ikaw pa ang unang tawo nga mianhi sa akong opisina nga wala mangayo,
wala maglaom sa bisag unsa, hinunoa, nagdala hinuon kanako ug gasa. Dawata
ang kinasingkasing kong pagpasalamat.”
Sa atong pagduol sa Dios,
likayan ta ang kanunay nga paghanyag Kaniya sa listahan sa atong mga hangyo.
Igasa ta hinuon ngadto Kaniya ang atong gugma ug pagpasalamat. Makasiguro
kita nga walay labaw pang makapahimuot sa atong Amahan kay sa atong bug-os
nga pagpasalamat.
Nganong dili
man kita maggahin ug panahon alang sa Dios diin Siya atong pasidunggan,
halaran ug daygon, pasalamatan sa Iyang mga panalangin ug masangkarong
grasya. Ihatag kana nga gasa karon ngadto sa Maghahatag sa tanang maayong
gasa. - VCG
Nganong nagpasalamat si David
sa Dios?(1Cro. 29:10-13)
Nganong angay ka man magpasalamat
sa Dios?
Unsaon mo man pagpasalamat sa kanunay?
KON MOGAHIN KAG TAKNA SA PAGPAMALANDONG,
MAPIHO MO NGA ANGAY KA GAYOD MAGPASALAMAT.
Back to
Calender View for June
HUNYO 5
PAG-ANDAM SA YUTA
BASAHA: Santiago 1:1-12
Ang inyong pagtuo gisulay lamang
aron kamo mahimong mainantuson. -Santiago 1: 3
Dihay usa ka pamilya
nga mibalhin gikan sa kaumhan sa amihanang- kasadpan sa Ohio ngadto sa
Arizona. Tungod kay naanad man ang asawa sa maanindot ug lunhaw nilang
nataran didto sa Ohio, gitikad usab nila ang batoon nga yuta niining bag-o
nilang lugar aron tamnan.
PAMALANDONGI KINI
Ginamit ang piko, giukal
sa bana ang dagkong mga bato gikan sa naglagiting nga yuta. Unya ilang
gipapag ang gagmayng bato hangtod mipaibabaw ang yuta. Gitanom nila
ang mga binhi ug human kini mabubui sulod sa pila ka semana, nakaangkon
ra gayod sila ug matahom nga nataran.
Kon gusto kitag lunhaw
nga nataran o tanaman, kinahanglan dugmokon una nato ang yuta. Bisan ang
labing tambok nga yuta kinahanglan ugmaron. Kay kondili, lisod kini katubuan
ug tanom, gani imposible pa usahay.
Sa susamang paagi, may
mga panahon nga giandam sa Dios ang kasingkasing sa tawo sa pagdawat sa
Iyang Pulong. Usahay, ipaagi kini sa mga katalagman sama sa unos, lunop,
o sunog. Sa ubang higayon, ipaagi kini sa balatian, kapakyasan, o
kasub-anan.
Kon nasinati mo karon
ang kagubot o kasakit, basig giugmad lamang sa Dios ang yuta sa imong kinabuhi
aron maka-turok ang binhi sa Iyang Pulong diha kanimo. Tugti Siya pagbuhat
sa Iyang kabubut-on. Tugti Siya pag-ugmad sa pailob ug sa kahamtong sa
imong kasingkasing (San. 1:3-4). Pasalamatan mo Siya ugma damlag sa Iyang
pagbuhat niini.
- DCE
Unsang “batoha” ang sagad
ipalutaw sa mga pagsulay?
Unsay kalabotan sa akong pag-ila
sa Dios ug sa akong mga
pagsulay sa akong mahikat-onan
sa panahon sa kalisdanan?
ANG KAHAMTONG SA ESPIRITU MAHITABO
HUMAN MAUGMAD ANG PAGTUO.
Back to
Calender View for June
HUNYO 6
KALIBOTAN NGA ATONG GIPUY-AN
BASAHA: Salmo 37:1-17
Ayaw kabalaka sa tawong daotan.
-Salmo 37:1
Samtang nagkaduol
ang pagbalik sa Ginoo, nagpasulabi usab ang daotan. Inanay nga gisalikway
ang mga sumba-nan nga gitamod sulod sa daghang katuigan. Mikaylap ang krimen,
salaod ug ang paghikalimot sa maayong pamatasan.
Pakigdait, dili kagubot
ang gitinguha sa Dios
Kon ingon niini ang paglantaw
mo sa dagan sa panghitabo karon, adunay maayong balita si salmista David
alang kanimo. Adunay paglaom! Adunay masanagong panlantaw sa kinabuhi.
Ania ang mga sugyot ni
David alang sa pag-atubang sa kalibotan nga nahupong sa “daotan,” kansang
mga adlaw dalikyat lang sama sa sagbot sa disyerto (Sal. 37:1-2).
*Salig sa Dios (v.3). Ayaw isalig
sa tawo ang umalabot kay mosangpot kini sa kapakyasan.
*Buhata ang maayo (v.3).
Sa magkadugang ang maayo tang binuhatan, mokunhod usab ang kahigayonan
nga molampos ang daotan.
*Pagkalipay diha sa Ginoo (v.4).
Pagmaya diha sa Dios ug sa Iyang kabubut-on, ug laomi nga ihatag Niya kanimo
ang imong gikinahanglan.
*Itugyan sa Ginoo ang imong
kinabuhi (v.5). Panalanginan Niya ang imong mga paningkamot.
*Hulata ang Ginoo uban ang pailob
(v.7). Siya ang modaog.
Sa magkadugang ang atong
kasibot diha sa Dios, sa Iyang Pulong, ug sa Iyang mga saad, mokunhod ang
atong kabalaka labot sa mga butang niining kalibotana. Matuod nga malisod
ang kalibotan nga atong gipuy-an, apan uban sa Dios, kita magmadaugon!
- JDB
Alang sa Iyang tanang mga
anak;
Ug sa matag adlaw Siya nagpasabot:
Salig kamo, ug ayaw kabalaka.
PAKIGSUOD SA DIOS ARON MASAGUBANG
ANG KALISOD SA KALIBOTAN.
Back to
Calender View for June
HUNYO 7
IPAKITA ANG GUGMA
BASAHA: Job 29:1-16
Ang modawat niining bata sa akong ngalan,
modawat kanako.
-Lucas 9:48
Ang magbabalak nga
si Shel Silverstein misulat ug makatandog nga garay nga giulohag, “Ang
Batang Lalaki ug ang Tigulang.” Iyang gihulagway dinhi ang panag-istorya
sa usa ka batang lalaki ug sa usa ka tigulang.
Pangandoy ko ang matinagdanong
kasingkasing,
Ang bata miingon,
“Usahay mabuhian ko ang akong kutsara.” “Mao usab ako,” tubag sa tigulang.
“Kanunay akong
maghilak,” padayon sa bata. “Mao usab ako,” miyango ang tigulang.
“Apan ang labing sakit,”
matod sa bata, “mao ang daw pagbaliwala sa mga hamtong kanako.” Dihadiha
nabati sa bata ang kainit sa nangunot nang kamot sa tigulang nga miingon,
“Nasabtan ko ikaw.”
Apan nasabtan ta ba kadtong
duha? Sama ba kita kang Job, ang matarong nga patriyarka, nga uban sa kaaghop
mitabang niadtong mga nawad-an nag paglaom? (Job 29:12-13). Giisip ta si
Job nga buotan ug diosnon (1:8), dili lamang tungod sa iyang pagtuo sa
Dios ug paghalad ug mga pag-ampo alang sa iyang pamilya, kondili tungod
usab sa gipakita niya nga gugma alang sa uban. Nagbaton siya sa kaaghop
ni Cristo, bisan sa panahon nga wala pa moabot si Jesus niining kalibotana.
Ang katuyoan sa Ginoo
wala mausab. Naghangyo gihapon Siya sa tanang miisip Kaniya nga Manluluwas
sa pagtan-aw sa ilang kaugalingon nga instrumento sa Iyang gugma ngadto
sa mga nagkinahanglan (Mat. 22:39; Luc. 10:30-37; 1 Cor. 13; 1 Ped. 3:8).
Nagtinguha Siya sa pagtandog sa kinabuhi sa uban pinaagi kanimo ug kanako.
- MRD II
Nga mopakita sa gugma sa Dios sa
nagkinahanglan;
Busa tabangi ako, Ginoo,
aron ipakig-ambit ko
Ang ania kanako sa pulong ug sa
buhat. - Hess
ANG MGA TAWO NGA NAHIGUGMA SA DIOS,
NAHIGUGMA USAB SA KATAWHAN.
Back to
Calender View for June
HUNYO 8
IGO NA ANG ANIA KANATO
BASAHA: Salmo 45
Ang akong dila sama sa dagang sa
batid nga magsusulat. -Salmo 45:1
Kitang tanan nga
nangandoy sa pagsangyaw sa bahandi ni Cristo ug sa Iyang maayong balita
nahibalo sa limitasyon sa usa lamang ka dila. Si Charles Wesley, sa usa
sa iyang mga himno, misulat: “Sa liboang mga tingog, giawit ang gamhanang
Manunubos!”
Sa tanang kausaban sa kinabuhi,
Apan ang matuod mao nga
ang usa nato ka dila, mas daghan pag mahimo kay sa gigamitan niini karon
sa kadaghanan kanato. Ang dila nga gitugyan sa Dios dakog kahimoan.
Pananglitan, dihay usa
ka tawo nga taga-Chicago nga buta ug pungkol ang mga kamot ug tiil. Apan
nahupong sa gugma alang sa Dios ang iyang kasingkasing, sama sa salmista.
Gitugyan niya ang iyang dila ngadto sa katuyoan sa Dios, ug pinaagi niini,
nakat-on siya sa pagbasa sa Biblia nga Braille. Isip resulta niining malisod
nga kahimtang, nagamit niya ang iyang dila sa pinasahing paagi --sa pagsangyaw
sa Pulong sa Dios ug sa pagpakig-ambit sa masilakon niyang testimonyo.
Lain pang magtutuo
nga may kabilinggan sa panglawas mao si Joni Eareckson Tada nga nagsangyaw
bahin kang Cristo atubangan sa minilyong katawhan. Sagad siyang moingon,
“Uban sa Dios, ang kakulangon mahimong kadagaya.”
Naluya ka
ba usahay sa paghunahuna nga dyutay lang ang nahimo mo alang sa Dios? Kon
nahigugma ka sa Dios sa kinasingkasing gayod ug gibatonan mo ang usa ka
maikagong dila, ihalad kana sa Dios sa walay pagmakuli ug sugdi sa pagdayeg
ug pagpasidungog ang Ginoo. Igo na ang usa lamang ka dila.
- JEY
Sa kasakit ug sa kalipay, ang pagdayeg
Sa akong Dios ihambin sa akong
kasingkasing
Ug isaysay sa akong dila
-Tate & Brady
UBAN SA DIOS BISAN ANG KAKULANGON
MAHIMONG MADAGAYAON.
Back to
Calender View for June
HUNYO 9
ANG SINULAT
BASAHA: 1 Juan 1
Gisulat namo kini aron mahingpit
ang atong kalipay. -1 Juan 1:4
Duha ka adlaw human
ipahunong ang gubat sa Lebanon niadtong Abril 27, 1996, gipangutana ang
primo ministro sa Israel sa usa ka tigsibya sa tele-bisyon kon unsay kalainan
sa bag-ong kasabotan sa paghunong sa gubat ug sa nahaunang mga kasabotan.
Siya mitubag,“ Kining bag-o gisulat, samtang kadtong daan gisabotan lamang
pinaagi sa telepono.”
Ang Dios nga sa Iyang Pulong
mibuhat sa kalibotan,
Ang mga pulong
nga gilitok mahimong hikalimtan o mausab kon balikbalikon kini. Apan ang
nahisulat wala magsalig sa panumdoman, ug lisod kining hikalimtan o usbon.
Sa Daang Kasulatan, gimandoan
sa Dios ang mga propeta pagsulat sa Iyang gisulti matag panahon nga Siya
makigsulti sa Iyang katawhan (Deut. 5:22; Jer. 36:2; Hab. 2:2). Dili Siya
buot nga malimtan o usbon ba hinuon ang kahulogan sa Iyang gipamulong.
Sa samang paagi, sa dihang
si Jesus nagpuyo sa kalibotan, ang Dios mipadayag sa Iyang kahimuot sa
Iyang Anak (Mat. 17:5). Si Juan nga nakadungog sa tingog sa Dios ug nakasaksi
sa pagkausab sa panagway ni Jesus, wala lamang misulti niini ngadto sa
uban. Uban sa lamdag sa Espiritu sa Dios, siya misulat ug usa ka libro
(ang Ebanghelyo ni Juan) ug tulo ka mga sulat (1, 2, 3 Juan)aron maila
sa tanan niyang magbabasa ang kamatuoran gikan sa kasaypanan, aron sila
motuo kang Cristo, ug mahupong sa kalipay (1 Juan 1:4).
Kon basahon ta ang Pulong
sa Dios, kita usab “makabati” sa Dios nga mosulti. Maamgohan ta ang
Iyang kahalangdon, himaya, ug kaayo. Nagtuo ka ba nga tinuod kini? -
DJD
Mipadayag sa kamatuoran diha sa
Iyang Kasulatan;
Ug kon basahon ug sundon ta kini,
Lamdagan kita sa Espiritu Niya.
-DJD
INIG-ABLI MO SA IMONG BIBLIA, HANGYOA
ANG TIGSULAT
SA PAG-ABLI SA IMONG KASINGKASING.
Back to
Calender View for June
HUNYO 10
PAGKAMANGGIHATAGON
BASAHA: Lucas 19: 1-10
Sir, paminaw!
Ihatag ko ang katunga sa akong katigayonan ngadto sa mga kabos, ug kon
ako makalimbong kang bisan kinsa, ulian ko siyag upat ka pilo. -Lucas
19:8
Tungod sa kaputot
ni Saqueo nga kobrador sa buhis, mikatkat siya sa kahoy aron makalantaw
ug maayo kang Jesus. Nakita siya sa Magtutudlo nga mitungtong sa usa ka
sanga. Iya kining gipaka- naog ug giagda sa pagpangaon.
Gibayran ni Jesus ang atong
sala;
Sa ilang pagpangaon,
dihay nahitabo nga mipausab sa kinabuhi sa kobrador sa buhis. Wala
ikasulat ni Lucas ang ilang gihisgotan. Apan sa paggula ni Saqueo sa balay
niadtong hapona, siya mihatag ug mahinungdanong pahibalo. Ihatag niya ang
katunga sa iyang katigayonan sa mga kabos, ug iuli niya sa upat ka pilo
ang iyang linimbongan.
Giisip ta ang atong
kaugalingon nga manggihatagon sa higayon nga ihatag ta sa Dios ang atong
ikapulo. Kadaghanan sa mga pastor ug mga dyakono malipay na kon ang matag
miyembro sa iglesia mohatag sa lima ka porsyento sa ilang kinitaan.
Ang timailhan sa pagkausab
ni Zaqueo mao ang iyang makapahikurat nga paghatag. Kini ang miaghat kang
Jesus sa pag-ingon, “Karong adlawa miabot ang kaluwasan niining balaya”
(Luc. 19:9). Dayag lamang nga ang kaluwasan dili mapalit sa salapi, apan
usa ka timailhan sa pagsalig sa mga magtutuo kang Cristo mao ang kabug-os
sa ilang pagtugyan ngadto Kaniya sa tanan nilang kabtangan.
Nagpakita ba kita
sa gugma ug paghatag nga arang ikatandi sa walay kinutobang grasya sa Dios
nganhi kanato? - HWR
Namatay Siya aron kita maluwas;;
Busa karon dili ta kawid-an
Ang paghatag Kaniya sa atong tanan.
- Sper
KON GUSTO KANG MOHATAG SA UBAN,
HINUMDOMI
ANG TANAN NGA GIHATAG KANIMO SA
DIOS.
Back to
Calender View for June
HUNYO 11
DIOS KO!
BASAHA: Mateo 27:32-50
Amahan, simbahon unta ang imong
ngalan. -Lucas 11:2
Samtang nagbitay
si Jesus sa krus, taliwala sa langit ug sa yuta, misulti Siya ug pipila
ka mga pulong. Usa sa Iyang gilitok sa nagkaduol na ang Iyang kamatayon
mao kining mahinuklugong pulong: “Dios ko, Dios ko, nganong gibiyaan mo
ako?” (Mat. 27:46).
Ang gipamulong ta natala sa
langit,
Handurawa kini. Si Jesu-Cristo
nga nahupong sa himaya sa langit uban sa Amahan sa wala pa ang kalibotan
karon nahimong inayran. Gitalikdan Siya sa Dios. Gibiyaan aron magpas-an
sa atong mga sala, si Jesus mituaw uban sa dakong kasakit.
Kadtong mga pulonga,
“Dios ko! Dios ko!” nagpahayag sa dili-matugkad nga pag-antos ni Jesus
samtang didto Siya sa krus. Kining pagtawag Niya sa Dios panahon sa Iyang
pag-antos nagpaila sa kagamhanan sa Dios.
Kon imong itandi ang
kapait nga gibati ni Jesus sa pagsulti Niya, “Dios ko! Dios ko!”
ngadto sa mapasagarong paggamit niini sa atong katilingban karon, daw wala
magkatugma ang gipasabot sa duha. Samtang gigamit kini ni Jesus pagsangpit
sa Labing Gamhanan sa tibuok kabuhatan, ang katawhan karon migamit nga
ekspresyon sa mga ordinaryong kasinatian.
Balaan ang ngalan sa
Dios. Gamita kini uban sa kaikag. Ayaw kahadlok sa paggamit niini. Apan
litoka kini uban sa dakong pagtamod. - JDB
Busa bantayi ang imong gipanulti;
Ayaw pasipad-i ang balaang ngalan
sa Dios,
Apan sa matag adlaw sangpita kini.
- Shade
KULANG ANG PAGTAMOD TA SA DIOS KON
WALA TA
AMPINGI ANG PAGGAMIT SA IYANG NGALAN.
Back to
Calender View for June
HUNYO 12
BILILHON NGA KALUWASAN
BASAHA: 1 Pedro 1:13-19
Ingon kalayo sa sidlakan gikan sa
kasadpan, mao usab kalayo ang pagwagtang niya sa atong mga sala.
-Salmo 103:12
Ang Departamento
sa Enerhiya sa Estados Unidos mibanabana nga mokabat ngadto sa $230 ka
bilyon ang gastohon sulod sa 75 ka tuig aron paghinlo sa mga lugar
nga kanhi gibarogan sa mga armas nukleyar. Apan bisan pa niini, ang taho
nagpasabot nga dili gayod kini mahinlo sa hingpit. Busa did-an ang publiko
sa pagtahak niining mga dapita. Dili makuha ang hilo sa radyo-aktibo dinhi.
Kon ang tibuok kinaiyahan maako,
Sa kalibotan diin mikaylap
ang nagkadaiyang mga hilo, misamot ang akong pagtuo nga ang sala mao ang
pinakalig-on ug makamatay sa tanan. Hiloan niini ang lawas ug ang kalag;
ug kon kini mapasagdan, magbilin kinig mga makalilisang nga lama sa pag-antos
ug kapildihan.
Ang kangilngig sa gahom
sa sala maoy nakapahimong kahibulongan sa pamaagi sa Dios sa pagpapas niini.
Ang Salmo 103 nag-ingon, “Ingon kalayo sa sidlakan gikan sa kasadpan, mao
usab kalayo ang pagwagtang niya sa atong mga sala” (v.12). Ang apostol
Pedro mihulagway unsa ka bililhon kini nga paghinlo sa dihang siya misulat,
“. . . ang gibayad aron pagluwas kaninyo . . . dili butang nga kawad-an
ug bili sama sa salapi o bulawan. . . kay giluwas man kamo sa bililhong
dugo ni Cristo” (1Ped. 1:18-19).
Lagmit dako kaayo ang
gastohon sa paghinlo sa atong palibot. Apan ang labing bililhon sa tibuok
kalibotan maoy gipangayo aron mapasaylo ang atong sala ug mahatagan ug
kinabuhi ang atong kalag. Hunong sa makadiyot karon ug dayga ug pasalamati
ang Dios alang sa dili-kabayrang gasa sa kaluwasan nga Iyang gihatag. -
DCM
Dili pa kini igo nga itumbas
Sa gugma nga balaan ug kahibulongan,
Nga mihupong sa akong kalag,
sa akong tanan. - Watts
GILUKAT KITA NI CRISTO ARON MATAGAMTAM
TA
ANG KINABUHI NGA DILI TAKOS MAATO.
Back to
Calender View for June
HUNYO 13
PAGDAYEG UG KAGAHOB
BASAHA: Salmo 59
Ang akong mga kaaway mag-usig sama
sa iro . . . Apan awiton ko ang imong pagkagamhanan. -Salmo
59:14, 16
Ang syensya nagpadayon
pagpangita ug paagi aron kakulangan ang kagahob. Pinaagi sa
paghimog mga pangontra malikayan ang mga tingog nga wala kinahanglana.
Ang frequency giangay aron mokunhod ang kabanha.
Tingalig dili maayo ang gisulti
sa uban,
May ingon niini nga sitwasyon
sa Biblia. Ang katawhan sa Dios nakat-on bisan sa kanhiay pang panahon
sa pagpakigbatok sa laing matang sa kagahob. Sa Salmo 59, gihulagway ni
David ang makahahadlok nga tingog sa iyang mga kaaway pinaagi sa pagtandi
kanila sa iro nga nagpaghot (vv.14-15). Iyang gipasabot nga mahulgaon ug
salikwaot ang ilang mga gipamulong.
Apan nakakaplag ug kahupayan
si David pinaagi sa pagdayeg sa Ginoo (vv.16-17). Nakaplagan niya nga ang
kahasol nga gidulot sa yawan-ong kaaway mokunhod pinaagi sa pag-awit sa
gahom Niya nga naghatag ug kusog, panalipod, ug paglaom alang niadtong
nakigsuod Kaniya.
Nahisama ka ba kang salmista
David nga gihasol sa mga masakit ug mabiaybiayong sinultihan sa katawhan
nga nagpa-libot kanimo? Ayaw pagpadaog niini. Ipunting ang imong hunahuna
ug mga pulong diha sa gahom sa Dios. Pahinumdomi ang imong kaugalingon
sa Iyang kusog, gugma, ug kaluoy. Buntoga ang kalibotannong kagahob
nga kanimo nagpalibot pinaagi sa pagdayeg nga naggikan sa kinapusoran sa
imong kasingkasing.
- MRD II
Apan kinahanglan atong ipasabot
Ang pagdayeg sa Dios mohatag ug
kalig-on
Nga mopildi sa kagahob nga nanulog-sulog.
-JDB
ANG PAGDAYEG SA DIOS MAOY MOPAHILOM
SA KAGAHOB SA KALIBOTAN.
Back to
Calender View for June
HUNYO 14
MATARONG NGA AMAHAN
BASAHA: Efeso 6:1-9
Garbo sa mga anak ang ilang amahan.
Panultihon 17:6
Dili na kinahanglan
himamaton mo pa ang usa ka tawo aron mo maila unsang matanga siya nga amahan.
Paminawa na lang ang gisulti sa iyang mga anak labot kaniya.
Ang amahan nga nagsunod sa
Dios
Ang pagtahod sa mga anak
sa ilang mga ginikanan mahimong maayong sukdanan sa kadako sa pagtahod
nga takos kanila. Usa sa Napulo ka Sugo mao ang pagtahod sa atong amahan
ug atong inahan (Ex. 20:12). Apan pila man ka mga ginikanan ang nagkinabuhi
sa paagi nga takos sa pagtahod?
Alang kanako, wala nay
trahedya nga labaw pa kapait kay sa pagkawala sa pagtahod sa akong mga
anak kanako. Dili gayod masukod ang akong kaulaw kon ako ikaulaw sa akong
mga anak. Apan walay makatupong sa akong kalipay kon taliwala sa daghang
katawhan, itudlo ako sa akong anak ug siya mapasigarbohong moingon, “Mao
kana ang akong tatay!”
Usa ka maayong sukdanan
kon ikaw gitahod ba sa imong mga anak mao ang pagpangutana sa imong kaugalingon:
“Gusto ko bang mahisama kanako ang akong anak, magbuhat sa akong gibuhat,
mosunod sa akong lakang?”
Mga amahan, hinumdomi
nga kini ang panahon diin gikinahanglan sa inyong mga anak ang inyong mahigugmaong
pag-amoma ug pagtagad. Kay karon mipasulabi ang imoralidad ug kadunot sa
espirituhanong kinabuhi.
Uban sa panabang sa kalig-on
ug kaalam sa Dios, paningkamoti nga mahimo kang usa ka ginikanan nga ikapasigarbo
sa imong mga anak.
- M.R. De Haan, M.D.
Matinud-anon ug matarong;
Kon siya lig-on ug matinuoron,
Sa iyang mga anak siya tahoron.
- Hess
ANG MATARONG NGA AMAHAN GITAMOD
SA IYANG MGA ANAK.
Back to
Calender View for June
HUNYO 15
MATUOD NGA KINABUHI
BASAHA: Lucas 12:16-21
Ang tinuod nga kinabuhi sa tawo
wala diha sa mga butang nga iyang gihuptan. -Lucas 12:15
Nakita mo na ba
sukad kini nga papilit sa bamper sa sakyanan?
ANG MAMATAY NGA MAY PINAKADAGHAG
DULAAN MAOY MODAOG
Makasusubo kini nga palandongon. Alang
kang bisan kinsa nga may ingon niini nga panlantaw, ang kamatayon mao ang
pinakangilngig nga trahedya. Nianang higayona, mawad-ag tumong ang iyang
pagpakabuhi.
Dili ingon niini ang
panlantaw nila ni Angus ug Emma Brower. Mga misyonero sila nga nahimamat
ko niadtong mga 1950. Nagtrabaho sila nga walay luho kay gamay man nga
simbahan ang nagsu- porta kanila.
Mabungahon sila sa ilang
gimbuhaton, apan wala sila mailhi kay dili man sila mapangandakon. Maihap
lamang ang ilang kabtangan, apan dili kini mahinungdanon alang kanila.
Ug sumala pa sa akong laing higala, sila karon atua na magpuyo sa lugar
sa mga retirado. Apan sama sa gihapon naningkamot sila sa pagpahimuot sa
Ginoo.
Si Jesus misugid sa sambingay
labot sa tawo nga naggugol sa iyang kinabuhi sa pagtigom ug bahandi, ug
wala siyay panahon alang sa Dios (Luc. 12:16-21). Adunahan siya sa kinabuhi
apan kabos diha sa kamatayon.
Ang kamatayon dili makahikaw
sa matuod nga bahandi ngadto sa mga tawo nga sama sa magtiayong Brower.
Hinonoa, kini ang modala kanila sa dili-mahulagway nga bahandi nga
mahimayaong gitagana kanila didto sa langit (v.33).
Hain man ang imong bahandi?
- HVL
Sagad kong kaibgan ang mga
butang sa kalibotan,
Busa, Ginoo, tultoli ako sa pagalaktan
ko;
Ipakita kanako ang padulngan sa
kinabuhi ko,
Ang maani ko human sa ako magpugas.
-K. De Haan
ILAAN ANG IMONG KINABUHI SA BULUHATON
NGA SA KAHANGTORAN MOLAHUTAY.
Back to
Calender View for June
HUNYO 16 PAGSUNOD
SA PANIG-INGNAN
BASAHA: 1 Corinto 4:9-16
Naghangyo ako nga sundon ninyo ang
akong panig-ingnan.
-1 Corinto 4:16
Mas yano ang kinabuhi
kaniadto kay sa kinabuhi karon. Kon ang tawo panday, posible nga ang iyang
anak panday usab. Tungod kana kay ang pandayan anaa ra man sa balay, ug
ang anak motabang-tabang sa iyang amahan. Nagtan-aw ang anak samtang giputol
sa amahan ang kahoy, gisipilyahan, gipasinaw, ug gisumpay aron mahimong
lamisa o bangko. Kini ang pagbansay pinaagi sa usa ka sumbanan.
Ang atong mga anak nagtan-aw
ug moawat
Dili na sama niini ang
pagkakat-on sa mga batan-on karon. Ang pagtuon komplikado kaayo ug ang
pagbansay hilabihan ka lisod.
Apan may butang nga nagpabiling
sama ra kaniadto. Ang kabataan wala lamang nakat-on sa pagbuhat sa mga
butang gikan sa ilang mga amahan ug mga inahan, nakat-on usab sila bahin
sa kinabuhi gikan kanila. Matag adlaw, nakita nila ang kinaiya ug
panglihok sa ilang mga ginikanan sa ilang panimalay.
Ang Critohanong inahan
ug amahan may “gagmayng tinun-an” nga nagsud-ong kon giunsa nila
pagkinabuhi sa ilang gituohan. Makita kini diha sa pagpangaon, sa
sakyanan, sa tindahan, sa ilang pakig-istorya sa ilang mga silingan -sa
tanang panahon. Pagkaanindot nga higayon sa pagtudlo sa atong mga anak
sa pagkinabuhi alang kang Cristo. Kini gikinahanglan sa mga batan-on, ug
ila usab nga gipangandoy.
Si Pablo mipahimangno
sa iyang mga anak sa pagsunod kaniya -sa pagsunod sa iyang panig- ingnan
(1 Cor. 4:16). Nagkinabuhi ba kita alang kang Cristo sa paagi nga mahimo
kitang panig- ingnan sa atong mga anak? - DCE
Sa atong gipamulong ug gibuhat;
Busa kon kita sa Ginoo naghayat,
Sila usab Kaniya moawat.
- Sper
ANG KABATAAN ANDAM PAGSUNOD SA PANIG-INGNAN,
APAN BUNGOL USAHAY SA MGA KATAMBAGAN.
Back to
Calender View for June
HUNYO 17
LIG-ON NGA KALUWASAN
BASAHA: Colosas 2:1-10;3:1-3
Namatay na kamo, ug ang inyong kinabuhi
natago uban ni Cristo diha sa Dios. -Colosas 3:3
Si F.B. Meyer, ang
magwawali nga taga-Britanya, misulat bahin sa duha ka Aleman nga buot motungas
sa Matterhorn. Nagsuhol silag tulo ka giya dayon nilang tungas. Gihiktan
nila ang ilang kaugalingon sa ingon niini nga pagkalumbay: giya, biyahero,
giya, biyahero, giya.
Bisan kita madakin-as matag
adlaw,
Dili pa layo ang ilang
natungas sa dihang nadakin-as ang didto sa tumoy. Mikapyot siya sa upat,
kay ang matag usa kanila nakapanimbang man pinaagi sa pagtunob sa mga lungag
sa yelo nga ilang gibangag. Apan nadakin-as na usab ang usa pa ug nabira
niya ang duha nga atua sa taas. Ang bugtong makapyotan na lamang mao ang
unang giya, kansang espayk nakaugbok ug maayo sa yuta. Tungod kay nagmalig-on
man siya, wala mahulog ang upat.
Gitapos ni Meyer kini
nga sugilanon pinaagi sa pagpakita sa espirituhanong kadapatan niini. Siya
miingon, “Nahisama ako sa usa niadtong nadakin-as, apan salamat sa Dios,
nabugkos ako diha sa buhing pakigbakas kang Cristo.Ug tungod kay Siya lig-on
mang nagbarog,dili gayod ako mapukan.”
Kitang tanan madakin-as
sa makadaghan samtang kita nagtahak sa Cristohanong dalan. Apan kita gikuptan
sa Ginoo, ug bisan kita madakin-as, mapasig-uli ang atong kasuod ngadto
Kaniya kon isugid ta ang atong mga sala (1 Juan 1:9).
Oo, luwas kita diha kang
Cristo (Col. 3:3). Makasalig kita nga kita Iyang panalipdan ug dad-on
sa atong padulngan. - RWD
Ang Ginoo sa kanunay kanato nagbantay
Aron pagpabarog ug unya pagpasaylo,
Ug pagpakita sa Iyang gugma ug
pag-amoma. - Sper
LIG-ON ANG ATONG KALUWASAN KAY ANG
DIOS MAN
ANG NAGBAROG SA PATUKORANAN.
Back to
Calender View for June
HUNYO 18
LINGI ARON KA MOTULIN
BASAHA: 1 Corinto 1:1-17
Paghinulsol ug buhata ang gibuhat
mo sa singudanan. -Gipadayag 2:5
Maayo ang pagsugod
sa iglesia sa Corinto. Sa iyang unang sulat sa mga magtutuo didto, gipadayag
ni Pablo ang iyang pagpasalamat kay makita man ang grasya sa Dios
diha kanila. Sa sinugdan, gigamit nila ang ilang mga espirituhanong gasa
sa madaiton nga paagi ug kini ang nagpamatuod sa kalunsay sa ilang pagtuo.
Sayon lamang ang mahisalaag,
Apan sa iyang sulat,
gimaymayan usab niya sila kay inay nga magkauyon ug magtinabangay, sila
hinoon nagkabangi ug nag-indigay. Gipasidan-an niya sila sa ilang kinaiya
labot sa kalaw-ayan ug kagarboso nga maoy mitukmod kanila ngadto sa pagkinihaay
atubangan sa mga kalibotanong maghuhukom. Inay nga sila mohamtong sa espiritu,
nagkaus-os hinoon sila balik sa ilang gigikanan.
Ang kalagmitan sa espirituhanong
pag-us-os dili lamang makita sa mga iglesia sa unang panahon. Nagakahitabo
kini sa makadaghan sa pagpangligid sa mga katuigan, labi na gayod sa dihang
ang iglesia miuswag na ug luwas na gikan sa mga paglutos. Problema kini
nga kinahanglan natong atubangon.
Si Jesus mihatag kanatog
solusyon sa maong problema. Siya miingon, “Paghinulsol ug buhata ang gibuhat
mo sa sinugdan” (Gip. 2:5). Kini nga tambag mobabag sa espirituhanong
pag-us-os nga nagdala ug tumang kadaot sa matag usa kanato ug ingon man
sa atong iglesia. - HVL
Sa atong pagkapuliki sa kalingawan
ug buhat;
Tultoli ako, Ginoo sa dalan nga
laktan ko,
Hatagi sa kanunay sa nag-uswag
nga pagtuo. - K. De Haan
USAHAY KINAHANGLAN KITANG MOLINGI
SA DILI PA MOPADAYON SA UNAHAN.
Back to
Calender View for June
HUNYO 19
PAGTALIKOD SA DIOS
BASAHA: Jeremias 2:4-13
Ako giilisan sa akong katawhan sa
mga diosdios nga dili makatabang kanila. -Jeremias 2:11
Unsay mahitabo kon
talikdan sa tawo ang iyang pagtuo sa Dios? Dili managsama ang resulta niini,
apan ang mga mitalikod sa ilang pagtuo nagpadayag nga sila gibatig kahaw-ang
sa ilang kahiladman. Kahaw-ang nga kinahanglan hupngon. Busa dili gayod
malikayan nga sila mangitag ihulip sa Dios.
Ang tanang sapa nga akong
nasulayan
Halos bisan unsa mahimong
ikahulip sa Dios --paugnat sa kusog, arte, musika, kaulag, trabaho, sugal,
druga, alak, telibisyon -- bisan gani ubang tawo.
Si Joseph Goebbels mitamay
sa tinuohan nga nagtudlo kaniya mahitungod kang Cristo. Unya siya miingon,
“Daw sa dili mahinungdanon kon unsay atong gituohan; ang mahinungdanon
mao nga kita adunay gituohan.” Alang kang Goebbels usa ka tawo ang iyang
gituohan. Walay lain kondili ang bangis nga si Adolf Hitler, ang tawo nga
iyang gihulip sa Dios. Mao nga sa dihang nalukong na gayod si Hitler ug
namatay, naghikog usab si Goebbels human niya pamatya ang iyang pamilya.
Ang Dios misulti sa katawhan
sa Juda pinaagi kang propeta Jeremias. Siya nagkanayon, “Ang akong katawhan
mibiya kanako, ang tinubdan sa bugnawng tubig, ug nagkalot hinuon silag
atabay nga dali rang mohubas” (Jer. 2:13). Gitalikdan nila ang matuod nga
Dios ug nangitag diosdios nga walay pulos.
Ang pagtalikod sa Dios
nagpasabot nga namiligro kita nga mahimong biniyaan (v.12). Apan ang pagkamasinugtanon
kang Cristo maoy modulot sa hingpit nga katagbawan nga mohatag ug
kinabuhi, kalinaw, ug kalaoman. - VCG
Wala motagbaw sa kauhaw sa akong
kalag
Si Cristo lamang ang kanako
mihupong,
Siya gayod ang akong katagbawan.
- Waggoner
ANG MOTALIKOD SA GINOO MAKAAMGO
RA UNYA
NGA DILI SIYA PUGNGAN SA DIOS.
Back to
Calender View for June
HUNYO 20
PAGBANTAY SA TINTASYON
BASAHA: Lucas 4:1-13
Maimo unya kining tanan kon moluhod
ka sa akong atubangan.
-Lucas 4:7
Ang pinakadakong
kawat sa kasaysayan sa Philadelphia nabuhat sa duha ka tawo nga nahitabong
atua sa hustong lugar sa tukmang panahon. Sumala pa sa mga nakasaksi, usa
ka dalag nga sudlanan ang nahulog gikan sa usa ka trak. Gipunit kini sa
duha ka motorista nga nagsunod sa maong trak. Human niadto, sila
mipahilayo gilayon uban sa dakong bahakhak.
Gikinahanglan ta ang kalig-on
Naamgohan sa drayber
sa trak nga wala diay niya masirhi pag-ayo ang pultahan sa likod. Naabli
kini ug nahulog ang sudlanan nga may 12,000 ka tagsa ka gatos nga dolyar
nga mikabat sa 1.2 ka milyon ka dolyar.
Mahimong isipon sa uban
kini nga kahigayonan ingon nga gasa gikan sa Dios. Matintal gani kita usahay
sa pag-hunahuna nga kini nga mga kahigayonan nahitabo uban sa balaanong
pagtugot. Apan makita ta ang kasayop sa maong panglantaw kon balikan
ta ang pagtintal kang Jesus didto sa kamingawan.
Human sa 40 ka adlaw
nga pagpuasa, gigutom si Jesus ug naluya. Nakita Niya sa unahan ang krus.
Ug kon buot Niya nga makalingkawas niadtong krus, paminawon lang
Niya ang yawa nga niadtong taknaa mitanyag Kaniya sa bulawanong kahiga-yonan
sa paghupay sa Iyang lawas ug sa paglikay sa kasakit sa paglansang sa krus.
Apan wala Siya magpatintal. Gipakita Niya ang kamahinungdanon sa pagtan-aw
sa pipila ka sitwas-yon isip tintasyon nga angay talikdan, inay nga kahigayonan
nga sakgawon. Unsa may ikasulti nato bahin niini? -
MRD II
Pagpabiling matarong ug matinud-anon;
Gikinahanglan ta ang sa Dios nga
kalig-on
Kon kita sa panuway tintalon.
KITA GITINTAL SA YAWA ARON MAGPAKADAOTAN;
UG GISULAYAN SA DIOS ARON MAGPAKAMATARONG.
Back to
Calender View for June
HUNYO 21
PAGLAOM SA KABATAAN
BASAHA: Salmo 82
Ang modawat sa usa ka bata nga ingon
niini sa akong ngalan, modawat usab kanako. -Marcos 9:37
“Kan-a ang imong
utan! Ang ubang bata gusto kaayong mokaon niana apan wala silay ipalit!”
Kinsa mang bataa ang wala makadungog niini sa ilang mga ginikanan
nga nagpangga ug naghatag kanila sa hustong pagkaon?
Pagtabang sa kabataang kabos,
Sa pagkatinuod, minilyon
ka kabataan ang wala makadungog niining mga pulonga -- mga bata nga dili
makaila ug maayong pagkaon kon makita nila kini; sila nga nagpuyo
sa kadalanan inay nga sa kabalayan; sila nga dili gayod makatunob ug eskwelahan.
Sumala sa usa ka pagbanabana,
100 ka milyon ka kabataan sa tibuok kalibotan ang walay inahan ni amahan
nga mopakaon kanila ug mohatag kanilag lugar nga ilang matawag ug panimalay.
Sila mga sinalikway ug giisip nga mga biya sa katilingban nga angay nang
ilabay.
Kining makapahinuktok
nga kamatuoran angay nga moaghat kanato sa pag-usab sa atong panlantaw.
Kon naharuhay kita tungod kay sa kaluoy sa Dios maayo ang atong trabaho
ug ang atong katilingban, nganong dili man kita maningkamot sa
pagtabang niining mga bataa --inay nga himoon ta lamang sila nga sanglitanan
aron mokaon ang atong kabataan.
Ang nag-antos nga kabataan
sa kalibotan nagkinahanglag duha ka butang: Una, ang ebanghelyo ni Jesus,
nga nagsulti kanato nga sa pagtabang kanila gihimo ta ang Iyang buluhaton
(Mar. 9:37); ug ikaduha, ang paglaom nga ikahatag niadtong
nagpakabana sa pagpakaon,pagbisti,ug pagpasilong kanila.
Unsay ikatabang sa pamilya
mo niining mga bataa? - JDB
Pagpakita kanila sa gugma
ug pagpakabana,
Sa ingon kita gigamit sa Dios,
Pagpasanag sa ilang kadulom. -
Sper
IPAKIG-AMBIT ANG GUGMA NI CRISTO
-- IPADILAAB
DIHA SA USA KA BATA ANG PAGLAOM.
Back to
Calender View for June
HUNYO 23
GRASYA TUNGOD SA GRASYA
BASAHA: Juan 1:1-18
Kay tanan kita nakadawat sa iyang
kahupnganan, ug sa gracia tungod sa gracia. -Juan 1:16
Dihay tawo nga akong
hidunggan kanhi nga mihulagway sa iyang masamok nga kinabuhi sa ingon niiini:
“Ang matag adlaw mao ang kagahapon nga gibalik-balik lamang!” Tinuod nga
nagbalik-balik lang ang problema sa kinabuhi. Sama ra sa inot nga asawa
nga nag-pakaon sa iyang pamilya sulod sa usa ka semana sa salin gikan sa
miaging Domingo nga gilahilahi lang pagluto.
Gipadala sa Dios ang mahigugmaong
grasya Niya
Usa ka masamok ug mabudlay
nga kalibotan ang hiabtan ni Jesus. Si apostol Juan miingon nga si Jesus
puno sa grasya ug kamatuoran ug Siya mihatag kanatog panalangin tungod
sa grasya (1:14, 16).
Pila ka tuig kanhi, si
Amy Carmichael mipakig-ambit ug pipila ka katin-awan labot sa pulong “grasya
tungod sa grasya.” Uban sa pagkutlo gikan sa mga sinulat ni Bishop Moule
(1841-1920), siya misulat nga ang pulong Griego nga gihubad nga “tungod”
angay untang hubaron nga “inay nga.” Gigamit niya ang suba aron paghulagway
sa iyang buot ipasabot. Siya misulat: “Tindog gani sa tampi sa suba ug
sud-onga ang agos sa tubig. Palabya ang usa ka minuto ug lain pang
usa. Mao ra ba gihapong subaa ang imong gisud-ong? Oo. Apan mao ra ba gihapong
tubiga? Dili.” Ang daang tubig, matod niya, napulihan nag bag-o
--”tubig inay nga tubig.”
Mao usab kana ang grasya.
Mahimong nagpas-an ka karon sa mga problema mo kaniadto pa. Apan hinumdomi,
ang grasya sa Dios bag-o matag buntag, kini tukma sa imong gikinahanglan.
Dili kini mohubas, ug sa kanunay lab-as. - JEY
Paglig-on kanako ug kanimo sa matag
adlaw;
Madawat ta ang gikinahanglan ta
karong adlawa
Ang alang ugma dili kita angay
mabalaka.
ANG DIOS MOHATAG UG PINASAHING GRASYA
ALANG SA MATAG PAGSULAY NGA ATUBANGON
TA.
Back to
Calender View for June
HUNYO 22
PAGTABANG SA UBAN
BASAHA: Roma 16:1-16
Ipangumosta ako kang Priscilla
ug kang Aquila. ..Gitahan nila ang ilang kinabuhi alang kanako.
-Roma 16:3-4
Sa wala pa ako mosulod
sa Holocaust Museum sa Jerusalem, gisubay ko ang dalan nga gitawag ug “Ang
Dalan sa mga Matarong nga Gentil.” Naglumbay dinhi ang mga kahoy nga gitanom
agig pasi- dungog sa mga tawo nga nagpasilong o mitabang sa mga Judio sa
bisag unsang paagi niadtong rehimen sa mga Nazi. Sa matag punoan gikulit
ang ngalan sa matag lalaki, babaye, o banay nga mitahan sa ilang kinabuhi
aron pagtabang sa mga Judio panahon sa paglutos kanila ni Hitler. Ang ubang
ngalan ilado kaayo, sama kang Corrie ten Boom ug Oscar Schindler. Apan
ang kadaghanan niini wala ko mailhi.
Pamatud-i ang imong pagtuo
diha sa buhat mo--
Samtang naglakaw ako
niiining dalan sa paghandom, nahinumdoman ko ang Roma 16, diin si Pablo
miingon nga gitahan nila ni Priscilla ug Aquila ang ilang kinabuhi alang
kaniya. Unya gipasala- matan ko ang Dios alang sa mga matinud-anong magtutuo
ni Jesu-Cristo nga sulod sa nanglabayng katuigan nagsakripisyo sa hilabihan
--ang uban kanila mibuhis pa gani sa ilang kinabuhi-- aron lamang ikahatag
ngadto sa ilang kaigsoonan diha kang Cristo ang ilang lawasnon ug espirituhanong
panginahanglan.
Pipila lang kanato ang
nagsagubang sa makuyaw nga risgo karon. Ug kadtong anaa sa maong kahimtang,
lagmit dili mapasidunggan pinaagi sa pagtanom ug kahoy. Apan bisan pa niana,
mag- ampo kita aron nga sa walay pagdumili tinguhaon ta ang pagtabang sa
mga magtutuo nga nag-antos ug nanginahanglan. -
DCE
Manluluwas mo si Cristo, ilha usab
Siya nga Agalon nimo;
Sunda ang Iyang lakang, ngadto
sa Iyang padulngan,
Sa kasamok sa kalibotan, kinabuhi
mo Kaniya itugyan. -- Leech
GIHATAGAN KITA SA DIOS SA ATONG
GIKINAHANGLAN,
BUSA MOTABANG KITA SA PANGINAHANGLAN
SA UBAN
Back to
Calender View for June
HUNYO 24
DILI MAPALIT ANG KALUWASAN
BASAHAN: Isaias 55:1-9
Nganong gastoon man ninyo ang inyong
kwarta nianang dili makaon, ug nganong maghago man kamo nianang dili makabusog?
-Isaias 55:2
Ang tag-iya sa usa
ka restawran sa Denver mipadayag: “Gisulayan ko pag-baligya ang dila sa
kabaw ingon nga pampagana sa bili nga $1.75, apan walay namalit niini.
Busa giprisyohan ko kinig $6.75, ug gilimitahan ko sa duha ka piraso ang
matag kustomer, ug ako nakahalin niini sa matag gabii.”
Grasya nga kahibulongan, walay
kinutoban
Maayo na lang kay dili
ingon niana ang pamaagi sa Dios. Sukwahi ang Iyang gibuhat -- gihanyag
Niya nga libre ang usa ka butang nga dako kaayog bili. Sa Isaias
55, gihulagway Siya nga manindahay sa merkado nga nagtawag sa mga lumalabay,
“Oy! kamong giuhaw, ngari kamo ug inom; ug kamo nga walay kwarta,
ngari kamo, palit ug kaon. Oo, ngari kamo, pagpalit ug bino
ug gatas nga walay bayad. Nganong gastohon man ninyo ang inyong kwarta
nianang dili makaon, ug nganong maghago man kamo nianang dili makabusog?”
(vv.1-2).
Gilabyan lamang Siya
sa duot sa katawhan. Nagpunsisok sila sa mga tindahan ug nangitag katagbawan.
Gigasto nila ang ilang kwarta sa pagkaon nga dili makabusog ug sa ilimnon
nga dili makatagbaw sa ilang kauhaw. Apan dili mapalit sa kwarta ang tinuod
nilang gikinahanglan.
Ang Dios nagtanyag sa
matuod nga kabaskog, sa kalipay nga dumalayon, sa pasaylo sa sala. -- ug
libre kining tanan! Wala Siya paminawa sa mga pumapalit, apan wala Niya
usba ang Iyang paagi sa pagpamaligya.
Gigasto mo ba ang imong
tanan alang sa mga butang nga dili makahatag ug katagbawan? Hilabihan kadako
ang gibayran ni Jesus alang sa atong kaluwasan, ug kini Iyang gitanyag
sa tanan nga modawat . Gidawat mo na ba kini? - HWR
Dili kalabwan, gihatag sa tanang
motuo!
Ikaw nga nangandoy Kaniya paghimamat
Modawat ba karon sa grasya nga
Iyang gitanyag? - Johnston
DAKO KAAYOG BILI ANG KALUWASAN,
APAN KINI GIHANYAG NGA LIBRE.
Back to
Calender View for June
HUNYO 25
PAG-AMPO NGA MASALIGON
BASAHA: Mateo 7:7-11
Pag-ampo ug pangayo kamo kanunay
pinaagi sa Espiritu. -Efeso 6:18
Isip usa sa mga
naunang manunuhid sa Africa, gimahal ni David Livingstone ang katawhan
niining dapita ug nangandoy siya nga madawat nila ang ebanghelyo. Ang iyang
taladlawan nagpakita sa espirituhanon niyang pagpakabana ug sa hugot nga
pagtuo.
Sa Hari moatubang ka,
Niadtong hinapos sa Marso
1872, siya misulat, “Tumanon Niya ang Iyang gisaad --Siya nga puno sa grasya
ug kamatuoran. Dili kini kadudahan. Siya miingon, ‘Siya nga moduol kanako
dili ko gayod isalikway’ ug ‘Bisan unsay inyong pangayoon sa akong
ngalan ihatag ko kini kaninyo.’ Tumanon Niya ang Iyang gisaad; unya makaduol
ako uban sa tumang pagpaubos ug ako mangaliya, ug masulbad ang tanan. Sa
pagkatinuod, walay luna dinhi ang pagduhaduha.”
Sama kalig-on sa
bato ang pagsalig ni Livingstone sa gisaad sa Amahan. Sa atong pag-ampo,
kita usab makalaom nga ang Dios dili mobalibad sa atong gihangyo kon kini
nahisubay sa Iyang kabubut-on. (Lain pay ato, nagbasa ba kita sa Iyang
Pulong aron sa ingon masayran ta ang Iyang kabubut-on?)
Mabuntog nato ang
pagduhaduha kon pahinumdoman ta ang atong kaugalingon nga bisan unsa pay
dagan sa kinabuhi, kita gibantayan sa Dios ug andam Siya sa paghatag kanato
sa kaalam aron atong masarangan ang bisan unsa nga atong maagian (1 Ped.
5:7; San. 1:5). Molig-on ang atong pagtuo kon atong maamgohan nga ang atong
langitnong Amahan maluluy-on, andam nga mohatag ug mga gasa sa Iyang
mga anak (Mat. 7:11). Uban sa pagpaubos ug pagsalig, makaduol kita Kaniya
ug mohangyo. - VCG
Dad-a ang imong mga pangaliya,
Kay ang Iyang grasya ug gahom
Makasarang gayod sa tanan mong
pangayoon. -Newton
KON GIMAHAL TA ANG DIOS INGON NGA
ATONG AMAHAN,
DILI TA SIYA ISIPON NGA SULUGOON.
Back to
Calender View for June
HUNYO 26
GAMUT SA PROBLEMA
BASAHA: Ezequiel 16:44-63
[Ang Sodoma] may pagkamapahitas-on,
kaulit, naghinobra nga pagkahamugaway sa panginabuhi.
-Ezequiel 16:49
Makapahikugang ang
nagkadaghan nga kaso sa kapintas diha sa atong katilingban karon. Bisag
asa anaa ang kabangis - gikan sa pagpamun-og sa asawa ug mga anak ngadto
sa mangilngig nga krimen ug pagpatay nga walay igong kapasikaran. Tungod
niini, nagpasiugda ang mga politiko ug mga hepe sa kapulisan sa labing
maayong pamaagi sa pagsanta sa krimen ug pagdugang sa silot niadtong mga
malapason sa balaod.
PAMALANDONGI KINI
Maayo man kiniing ilang
mga gibuhat, apan wala kini makatumbok sa gamut sa problema sa atong katilingban
-ang sayop nga pagsabot sa pulong ug sa mga pamaagi sa Dios.
Makita nato kini sa Ezequiel
16. Ang Dios mipadayag nga nagun-ob ang Sodom tungod kay ang iyang katawhan,
inay nga magpasalamat ug magmasinugtanon sa Dios agig bugti sa Iyang kaayo,
nagmapahitas-on na hinoon. nagmatig-a ang balatian ug nagpakita sa ilang
salawayong gawi (v. 49).
Kon hamugaway ang
atong kinabuhi, daw malimtan nato ang kaayo sa Dios ug malinga kita sa
mga butang kalibotanon ug lumalabay inay nga sa mga butang langitnon ug
dumalayon. Ang katapol motukmod kanato ngadto sa pagkamaakohon, pagkamapahitas-on,
ug pagkatig-a sa balatian. Busa, samtang magsud-ong kita sa mga problema
sa atong kalibotan karon, dili na kita magsalig pa sa mga kahugpongan sibiko
alang sa kasulbaran niana; mas maayo pag mag-ampo kita, “Ginoo, tudloi
ako nga magmapasalamaton sa Imong kaayo. Hinaut pa nga sama kang Cristo,
matandog ko ang mga tawo palibot ko.”
- HVL
Basaha ang Panultihon 30:7-9. Unsa
man ang duha ka
managlahing sitwasyon nga motukmod
sa tawo sa
pagpakaulaw sa Dios? Gihatagan
mo ba ug igong
gibug-aton ang kaayo sa Dios nganha
kanimo?
ANG KATILINGBAN MABAG-O KON ANG
MATAG TAWO
NGA NASAKOP NIINI INANAY NGA MAGBAG-O.
Back to
Calender View for June
HUNYO 27
PAG-ANTOS ALANG SA KATARONG
BASAHA: 1 Pedro 2:13-20
Kinahanglan nga walay usa kaninyo
nga mag-antos tungod kay siya. . .malapason sa balaod, o hilabtanon sa
uban. -1 Pedro 4:15
Ang kalibotan dili
makadawat sa ebanghelyo, ug kadtong nagkinabuhi alang sa Ginoo lagmit nga
dili gayod mahimong popular. Apan kon buyagon kita tungod sa atong kaugalingong
kabuang, lain na kana nga sugilanon.
Ginoo, sa paghimaya ko sa Imong
ngalan,
Nahinumdoman ko kini
dihang nabasa ko ang mahitungod sa batan-ong sundalo nga gihusay sa korte
militar. Nagdala siya ug Biblia samtang siya naggwardiya,
bisan pag ginadili kini. Magbasa diay siya sa Biblia samtang
siya naggwardiya sa iyang pwesto. Ang sundalo miingon, “Usahay laayan ako
sa akong pwesto ug ang Biblia makatabang kanako sa pagtuman sa akong buluhaton.”
Ang komandante sa kampo
mipahayag, “Supak sa atong kalagdaan ang pagbasa samtang nagwardiya sa
pwesto. Dili namo buot nga malinga ang gwardiya samtang siya nagbantay
sa kampo.”
Dili ko tuyo ang maghukom,
apan sa akong pagsabot, kini nga magtutuo wala mag-antos “tungod
sa pagsunod sa kabubut-on sa Dios” (Mat. 5:10). Gani ang iyang pagsupak
sa balaod sa kampo, nakadaot man hinoon sa kawsa ni Cristo. Dalaygon ang
iyang tinguha sa pagbasa sa Biblia. Apan may katungdanan siyang angay tumanon
nga maminatud-on niad-tong higayona. Makabasa siya sa Biblia kon dili siya
magtrabaho.
Kon sawayon kita
tungod sa atong pagka-Cristohanon, kinahanglan sigurohon ta nga nag-antos
kita tungod sa pagsunod sa kabubut-on sa Dios -dili tungod sa pagbuhat
sa usa ka sayop. -RWD
Mga pagsaway dawaton ko alang Kanimo;
Apan ayaw itugot nga Ikaw pakaulawan
ko
Pinaagi sa gibuhat ug gipamulong
ko. -Hess
MAY NAGHUNAHUNA NGA SILA GILUTOS,
APAN KINI BAYAD LAMANG SA ILANG
SAYOP.
Back to
Calender View for June
HUNYO 28
ORDINARYO NGA KATAWHAN
BASAHA: Isaias 6:1-7
Ikaw lamang, Ginoo, ikaw lamang
ug dili kami ang pasidunggan.
-Salmo 115:1
Nasulayan mo na
bang makig-uban sa mga tawong halangdon? Tingalig nakalamano ka nag usa
ka pangulo sa kalibotan? Basig may nasuod kang sikat nga magdudula. O,
may libro ba hinoon nga gipirmahan sa inilang magsusulat.
Mga anak sa yuta, luya ug huyang,
Ulosahon nga kasinatian
ang maduol sa mga inila ug bantugan. Nakita mo sila sa telibisyon o nabasa
ang labot kanila sa mantalaan, ug karon nakauban mo sila! Niining higayona,
manlimbarot ang balahibo mo usahay.
Apan sa pakatinuod, dili
kita angay mobati sa ingon niini. Dili lang unta kini ikasuko sa mga politiko,
sa mga sikat nga magdudula sa kalibotan ug sa mga banggiitang mga manunulat
--silang tanan ordinaryong mga tawo lamang. Nakabuhat man silag dagkong
kahimoan, apan kon buot hunahunaon wala silay kalainan kanimo ug kanako.
Sa mga mata sa Dios, sila mga makasasala nga nagkinahanglan sa grasya Niya
nga mao lamang ang mahimong tawgon nga halangdon: ang atong Labing
Gamhanan nga Amahan.
Maayo ang pagkabatbat
niini ni Isaias dihang siya miingon, “Pagkaalaot ko, kay dili ako takos
moatubang kaniya” (6:5) Nakita niya ang usa ka panan-awon sa Dios ug nahugno
siya dihang naamgohan niya ang dakong kalainan tali kaniya ug sa Dios.
Walay gahom si Isaias hangtod nga siya giluwas sa Dios.
Kitang tanan managsama
ra nga ordinaryo. Apan pinaagi sa kaluwasan nga gihatag sa Dios, kita mabayaw
sa kahitas-an. Bugtong ang makagagahom lamang nga Dios ang makahimo niana
alang sa mga tawo nga ordinaryo! - JDB
Kanimo misalig ug wala mapakyas,
Pagkalumo sa kaluoy, walay-kinutoban!
Among Manlalaban, Higala
ug Manluluwas pa. - Grant
GIGAMIT SA DIOS ANG ORDINARYONG
KATAWHAN
PAGTUMAN SA DAGKO NIYANG KATUYOAN.
Back to
Calender View for June
HUNYO 29
MGA PAMAAGI SA GINOO
BASAHA: Buhat 3:11-4:4
Daghan niadtong nakabati sa mensahe
nanuo. -Buhat 4:4
Ang Ginoo naggamit
sa wala-damhang mga panghitabo ug sa dili-masabot nga mga paagi aron pagpaduol
sa katawhan ngadto Kaniya.
Ingon nga ang hardinero nagbugwal
Si Francisco Ramos, nga
usa ka misyonero sa España, maoy usa sa mga tawo nga nadala kang
Cristo sa paagi nga dili-kasagaran. Lumad nga taga-Portugal, mipanaw
siya ngadto sa Inglaterra aron magtrabaho. Sa dihang nasayran nga may sakit
sa utok ang iyang amahan, nagsugod usab pagpangutana si Francisco labot
sa mga tulikibong butang sa kinabuhi.
Usa ka adlaw niana, naghuot
ang dughan ni Francisco ug daghan kaayo siyag gustong ipangutana. Miagi
siya sa Hyde Park, ug didto nadunggan niya ang usa ka batan-on nga nagsangyaw
labot kang Cristo. Namati siya samtang, sa yano ug tataw nga pagkasulti,
gipadayag sa batan-on ang plano sa kaluwasan. Pagkahapon niadto, nakatagbo
siyag laing magtutuo nga namaligyag mga Cristohanong basahon. Mipalit siyag
libro ni Billy Graham nga nag-ulohag Kalinaw Uban sa Dios, bisag wala niya
masayri kon unsay gihisgotan niadto. Gibasa niya ang maong libro pagkagabii
ug gidawat niya si Cristo nga iyang Manluluwas. Sa pagkakaron, nag-alagad
na sila sa iyang asawa, nga si Stephanie, sa Ginoo isip mga misyonero.
Mangita kitag paagi sa
pagsulti sa uban mahitungod kang Jesus ug sa Iyang gugma ug gahom sa pagluwas
sa tanan nga mosangpit Kaniya. Wala kita masayod kon giunsa kini paggamit
sa Dios aron matandog ang usa ka kasingkasing. - DCE
Sa dili pa niya isabwag ang binhi,
Ang Dios nag-andam sa usa ka kasingkasing
Pag-ila sa tulugkaron niyang panginahanglan.
- Sper
BASIG NAGPANGITA KANG CRISTO
ANG TAWO NGA SUNOD MONG IKATAGBO.
Back to
Calender View for June
HUNYO 30
“GIHIGUGMA KO IKAW, GINOO!”
BASAHA: Salmo 18:1-19
O Ginoo, akong kalig-on, gihigugma
ko ikaw! -Salmo 18:1
Kon ang usa ka tawo
mahigugma, aduna gayoy gahom nga moaghat kaniya sa pagpadayag niini. Busa,
nagaray kining walay-paglubad nga mga pulong: “Giunsa ko ikaw paghigugma?
Tugti ako sa pag-isip niini!”
Tudloi ako, O Ginoo, nga sa
balaang grasya Mo
Apan kanus-a man kita
maaghat sa pagpadayag sa atong tiunay ug naghingapin nga gugma sa Ginoo?
Lainlaing tawo, lainlain usab nga panlantaw, apan ang Dios naglihok sa
atong kinabuhi aron malab-as sa kanunay ang paghigugma nato Kaniya.
Lunhaw pa sa akong panumdoman
ang usa ka butang nga gibuhat sa Dios sa akong kinabuhi. Nagsapaw-sapaw
ang kalisdanan ko niadto, inanay akong naluya ug halayo na sa akong hunahuna
ang paghigugma sa Dios. Bisan wala ko gihunahuna ang Salmo 18 niadtong
higayona, gisunod ko ang gihimo ni David sa bersikulo 6: “Gisangpit ko
ang Ginoo; nagpakitabang ako sa Dios.” Ang bersikulo 16, kon idapat sa
kinabuhi kong gihampak sa unos, matagik sa ingon niini: “Ang Ginoo nagpadala
kana-kog kusog gikan sa kahitas-an, ug nagluwas kanako gikan sa pagkaunlod
sa mga balod sa tawhanong kahuyang.” Pagkadako gayod sa paghigugma ko sa
Dios niadtong tungora, dili lamang tungod kay ako Iyang gilig-on, kondili
tungod kay Siya mismo ang akong kalig-on.
Dumdoma ang pinasahing
kahimoan sa Dios sa imong kinabuhi. O sangpita Siya alang sa gikina- hanglan
mo karong adlawa. Unya pagtagik sa kaugalingon mong salmo sa gugma: “Higugmaon
ko Ikaw sa kanunay, O Ginoo, akong . . .” -
JEY
Ang naghingaping gugma Mo maamgohan
ko;
Ug adlaw-adlaw magkadako
ang gugma ko,
Sa kanunay magkaduol diha Kanimo.
- Mountain
HINUMDOMI KON GIUNSA KA PAGHIGUGMA
NI CRISTO
UG MALAB-AS ANG PAGHIGUGMA MO KANIYA.
Back to
Calender View for June


c: text/html

text:
UK Roulette Mobile –; Play Uban sa £ 200 sa Sign Up bonus Karon!
Play UK Roulette & Live Casino Games Online & Makasinati sa Labing Kulbahinam nga Pagsugal Action sa Town!
UK Roulette uban sa bonus ug Live Dealers sa SlotJar.com
Roulette mao ang usa ka duwa sa higayon apan kini wala nawad-an sa iyang kahinam sa usa ka gamay. Labaw pa sa diha nga inyong mahimo mopirma alang sa free, sa £ 200, 100% Deposit match bonus sa pagdula sa mga labing maayo nga Roulette dula ug magabantay unsa modaog kanimo sa dihang miting sa mga kinahanglanon bonus wagering. Kadtong modesisyon sa pag-adto sa mga panaad sa tinuod nga salapi sa pagkuha 100% deposit match welcome bonus ingon man usab sa dihadiha VIP Casino membership ug access ngadto sa labing kulbahinam nga Live Casino Roulette lamesa sa lungsod!
Top Roulette Free Play UK Signup Nagtanyag
Adunay pipila sa mga labing maayo nga tanyag sa SlotJar diin kamo makuha sa £ 200 free bonus sa pagpirma sa. Kini mao ang kulbahinam sa diha nga signup kamo alang sa free. dinhi, players og Roulette bonus alang sa gibutang sa tinuod nga salapi, ug dali rang pagdaug gamay apan makanunayon nga kantidad. Play alang sa free ug sa pagdiskobre sa mga pamaagi nga kaso kaninyo sa labing maayo, ug moadto sa mga panaad alang sa tinuod nga salapi lamang sa diha nga kamo mobati nga komportable sa gameplay. Get £ 200 sa bonus welcome package karon!
Mas maayo pa nga ang lut-od nga ibutang sa pagdula alang sa tinuod nga salapi sa pagkuha dihadiha Online VIP Casino Membership diin sila mokita comp puntos sa matag higayon nga sila sa pagdula. Sa higayon nga ang gikinahanglan nga kantidad sa mga puntos nga nakaangkon, players mahimo kinabig comp puntos sa cash ug withdraw kanila tul-id sa ilang mga asoy!
Kaylap nga pagpili sa UK Roulette mga kapilian game
Walay pagtagad sa mga kompetisyon, pipila sa uban sa pagbuhat sa UK Roulette mas maayo pa kay sa SlotJar! dinhi, ikaw sa pagkuha sa usa ka welcome tanyag nga imong mahimo play sa pipila sa lain-laing mga matang sa Roulette sama sa Multi-Player Roulette, American Roulette, ug bisan Mabuhi Casino Roulette batok sa usa ka tinuod nga dealer midagayday sa bug-os nga HD gikan sa usa ka aktwal nga casino.
Enjoy sa Best Online Roulette Kay Tinuod nga Kuwarta Games
Kon kamo sa pagdula sa online roulette alang sa tinuod nga salapi, pagpili sa pagdula sa European nga bersyon sa baylo nga sa mga American nga bersyon. Problemang Gisagubang mao nga ang European roulette nga ang mas maayo nga kapilian sa duha ka. Pag-usab sa sulod sa European nga bersyon, there is a version you can play for real money that gives you the ‘;imprisonment rules’; diin ang mga balay daplin pagmobu, pagminus sa 1.3% nga kini nga mga labing maayo nga matang sa roulette sa pagdula. Play uban sa imong £ 200 bonus karon!
UK Roulette Casino Pay pinaagi sa Phone Bill Deposit Opsyon
- credit card: Labing makakaplag niini niini nga pamaagi sayon, apan ang uban gusto nga adunay usa ka dugang nga lakang sa taliwala sa mga online casino ug sa ilang kaugalingon.
- cards debit: Sama sa credit card pretty sayon nga gamiton, apan pag-usab sama sa credit cards labing gusto sa usa ka dugang nga lakang sa pagbayad.
- Paypal: Ang tanan nga mga casino dili modawat niini ug sila dili pagtrabaho uban sa tanan, ug ang mga pasilidad sa pagbayad mao ang kasagaran nga anaa sa EU mga residente.
- Pagbayad pinaagi sa bill sa telepono: Kini nga pamaagi lets kanimo sa pagdula sa imong paborito nga matang sa roulette ug kaso bayaran sa bill sa telepono. Kon ikaw naggamit prepaid, unya ang kantidad nga ikaltas gikan sa kasamtangan nga balanse. Ihatag ang imong numero sa telepono sa mga casino sa diha nga pagparehistro, and you’;ll receive a message on your phone where you can confirm the amount you want to play for and start playing.
Pagsusi sa Talagsaong Bentaha sa UK Roulette Pay pinaagi sa Phone Bill Games
- Dili kinahanglan sa pagpakigbahin sa imong mga detalye card
- Kini nga pamaagi mao ang labing luwas nga ug luwas ingon nga imong pribado nga data dili mipakigbahin
- Usa ka sayon nga ilhanan-up nga proseso, dili na kinahanglan nga hinumduman mga password o username, lamang sa telepono walay. gikinahanglan
- Ikaw og bug-os nga detalye sa imong transaksyon sama sa deposito nga gihimo uban sa imong bill sa telepono
- You won’;t be paying additional hidden charges with this method
Usa ka lig-on nga top utlanan magabantay kanimo gikan sa sobra nga paggasto
Usa ka UK Roulette blog Bonus alang sa SlotJar.com
lucky mananaog
- Forsman R Won BIG kr49000.00
- Lindstrom H Won BIG kr49000.00
- Rose S Won BIG £ 36880,00
- Tufis C Won BIG kr35440.00
- Artymiuk M Won BIG £ 30240,00
- Stephens B Won BIG £ 23840,00
- Lawlor T Won BIG £ 20480,00
- R Parker Won BIG £ 20450,00
- Schilder S Won BIG € 17590,00
- Ghani S Won BIG £ 16960,00
- Gintoli F Won BIG $15600.00
- Jordan sa A Won BIG £ 15435,00
- Rocky R Won BIG € 14400,00
- Stoll L Won BIG £ 13200,00
- Caulker S Won BIG £ 12600,00
- Roche J Won BIG £ 12285,00
- Healy S Won BIG £ 12000,00
- G kuwadra Won BIG £ 12000,00
- gostyński K Won BIG £ 12000,00
- G kuwadra Won BIG £ 12000,00
- Cockram J Won BIG £ 12000,00
- Gandecha S Won BIG £ 12000,00
- Martin E Won BIG £ 12000,00
- Williams C Won BIG £ 12000,00
- Oldham M Won BIG £ 11970,00
- Fearn M Won BIG £ 11884,50
- Donkersloot J Won BIG € 11850,00
- Way K Won BIG $11500.00
- Karlborg R Won BIG kr11200.00
- Goodwin S Won BIG £ 10688,00
- Sanna G Won BIG £ 10450,00
- Torsson J Won BIG kr10280.00
- Rastall K Won BIG £ 10080,00
- Porteous D Won BIG £ 10028,80
- Karlborg R Won BIG kr10000.00
- Khani Usa ka Won BIG £ 9920,00
- Chan sa usa ka Won BIG £ 9500,00
- Beal M Won BIG £ 9270,00
- Jonsson F Won BIG kr9030.00
- N Islands Won BIG £ 8940,00
- Fellbrink Usa ka Won BIG kr8160.00
- Van den Broek J Won BIG € 7680,00
- kahoy G Won BIG £ 7500,00
- Hughes W Won BIG £ 7400,00
- Jones J Won BIG £ 7205,80
- Baylis J Won BIG £ 7200,00
- Maccoll D Won BIG £ 7150,00
- Canham N Won BIG £ 7000,00
- Andersson G Won BIG kr6932.00
- Neil J Won BIG £ 6840,00
- Tudor C Won BIG £ 6685,00
- Cey M Won BIG $6305.00
- Barratt C Won BIG £ 6294,40
- Lowth D Won BIG £ 6000,00
- Kokkonen K Won BIG € 6000,00
- daplin M Won BIG kr5973.00
- ug Muena Won BIG kr5952.00
- Pover L Won BIG £ 5722,00
- Al Raheb R Won BIG £ 5400,00
- Horstedt K Won BIG kr5250.00
- Burke C Won BIG £ 5160,00
- Davidsson C Won BIG kr5110.00
- Martin J Won BIG £ 5078,25
- Bauld M Won BIG £ 5000,00
- Johnson J Won BIG £ 5000,00
- Marshall F Won BIG £ 4972,00
-
£558310.68
-
£198942.99
-
£72228.02
-
£27997.97
-
£11241.61
-
£6852.10
-
£4166.55

robotstxt: allowed

filter: keep


text:
Prepektura ang Shiga-ken (Hinapones: 滋賀県, しがけん) sa Hapon.[1] Nahimutang ni sa habagatan-kasadpang bahin sa nasod, 300 km sa kasadpan sa Tokyo ang ulohan sa nasod. Adunay 1,402,132 ka molupyo.[1] Naglangkob kin og 4,017 ka kilometro kwadrado. Shiga-ken mopakigbahin sa usa ka utlanan sa Kyōto-fu, Mie-ken, Fukui-ken, ug Gifu-ken.
Ang yuta sa Shiga-ken kay lain-lain.[saysay 1]
Shiga-ken may sa mosunod nga mga subdibisyon:
Mga lungsod sa Shiga-ken:
Sa mosunod nga mga natural nga mga bahin makita sa Shiga-ken:
Nahimutangan sa Shiga-ken sa Hapon.


text:
SUNDOGA ANG ILANG PAGTUO
Siya ‘Giluwas Uban sa Pito Pa’
SI Noe ug ang iyang pamilya magkauban diha sa usa ka lawak samtang mibunok ang ulan. Handurawa ang ilang hitsura nga nadan-agan sa nag-awop-awop nga kahayag sa lampara, naniga ang ilang mga mata samtang nadungog nila ang kinanaas sa tubig diha sa atop ug sa mga bungbong sa arka. Lagmit makabungog gayod ang kabanha.
Samtang gisud-ong ni Noe ang nawong sa iyang mga minahal—ang iyang maunongong asawa ug tulo ka kasaligang anak ug mga asawa niini—walay duhaduha nga ang iyang kasingkasing natugob sa pagpasalamat. Nianang malisod nga yugto, lagmit nahupayan siya kay kauban niya ang iyang mga minahal. Luwas silang tanan. Seguradong gipangunahan niya ang iyang pamilya sa pagpasalamat sa Diyos, nga gikusog ang iyang tingog aron madungog nila siya.
Si Noe usa ka tawo nga lig-og pagtuo. Mao nay hinungdan nga siya ug ang iyang pamilya gipanalipdan sa iyang Diyos, si Jehova. (Hebreohanon 11:7) Apan wala na ba nila kinahanglana ang pagtuo dihang nagsugod na ang ulan? Sa kasukwahi, mas gikinahanglan nila kanang hiyasa sa umaabot nga mga adlaw. Gikinahanglan sab nato kana niining gubot nga mga panahon. Busa atong tan-awon kon unsay atong makat-onan sa pagtuo ni Noe.
“KAP-ATAN KA ADLAW UG KAP-ATAN KA GABII”
Ang ulan nagpadayon sulod sa “kap-atan ka adlaw ug kap-atan ka gabii.” (Genesis 7:4, 11, 12) Ang tubig nagpadayon pagtubo. Nakita ni Noe nga ang iyang Diyos, si Jehova, nagluwas sa mga matarong ug sa samang higayon nagsilot sa mga daotan.
Gisanta sa Lunop ang rebelyon nga mitungha taliwala sa mga anghel. Kay naimpluwensiyahan sa kahakog ni Satanas, daghang anghel ang mibiya sa ilang “nahiangay nga puloy-anang dapit” sa langit aron makigdulog sa mga babaye, nga nagpatunghag mestisong mga liwat nga gitawag ug Nepilim. (Judas 6; Genesis 6:4) Seguradong nalipay si Satanas dihang nahitabo ang maong rebelyon kay nakapasamot kini sa pagkadaotan sa tawo, ang kinalabwan sa mga linalang ni Jehova sa yuta.
Apan, samtang nagkadako ang baha, ang rebeldeng mga anghel napugos paghukas sa ilang unodnong lawas ug sa pagbalik sa espirituhanong dominyo, nga dili na gayod makasul-ob ug tawhanong lawas. Ilang gibiyaan ang ilang mga asawa ug mga anak ug gipasagdang mangamatay sa lunop, uban sa katilingban nianang panahona.
Sukad sa mga adlaw ni Enoc, duolag pito ka siglo una pa sa Lunop, si Jehova nagpasidaan na sa katawhan nga Iyang laglagon ang daotan, dili-diyosnong mga tawo. (Genesis 5:24; Judas 14, 15) Sukad niadto, ang mga tawo misamot ka daotan, mao nga ang yuta nadaot ug napuno sa kapintasan. Ug karon miabot na ang maong kalaglagan. Nalipay ba si Noe ug ang iyang pamilya sa kamatayon sa mga daotan?
Wala! Mao man usab ang ilang maluluy-ong Diyos. (Ezequiel 33:11) Gihimo ni Jehova ang tanan aron daghan ang maluwas. Iyang gisugo si Enoc sa paghatag ug pasidaan, ug gisugo si Noe sa pagtukod ug arka. Si Noe ug ang iyang pamilya naghago sa pagtukod niana sulod sa daghang katuigan, nga makita kaayo sa mga tawo. Dugang pa, gisugo ni Jehova si Noe nga mahimong “magwawali sa pagkamatarong.” (2 Pedro 2:5) Sama kang Enoc nga nag-una kaniya, iyang gipasidan-an ang katawhan bahin sa nagsingabot nga paghukom. Unsay ilang sanong? Si Jesus, kinsa nakasaksi sa maong panghitabo gikan sa langit, sa ulahi naghisgot sa mga tawo sa adlaw ni Noe: “Wala sila magtagad hangtod nga miabot ang baha ug gibanlas silang tanan.”—Mateo 24:39.
Handurawa ang kahimtang ni Noe ug sa iyang pamilya sulod sa 40 ka adlaw human isira ni Jehova ang pultahan sa arka. Samtang nagpadayog bunok ang ulan, lagmit silang walo may iya-iya nang rutina—nag-atiman sa usag usa, sa ilang gipuy-an, ug sa panginahanglan sa mga mananap. Apan, kalit lang natay-og ang arka. Kini miirog! Samtang padayong nagtubo ang tubig, ang arka naalsa, hangtod nga kini “milutaw nga hataas ibabaw sa yuta.” (Genesis 7:17) Makapahingangha gayod kini nga pasundayag sa gahom sa Labing Gamhanang Diyos, si Jehova!
Lagmit mapasalamaton gayod si Noe—dili lang sa kaluwasan niya ug sa iyang pamilya kondili sa kaluoy usab ni Jehova nga gigamit sila sa pagpasidaan sa katawhan nga nangamatay gawas sa arka. Ang mga katuigan sa paghago daw wala magbunga nianang panahona. Ang mga tawo wala gayod mosanong! Hunahunaa kini—lagmit sa wala pa ang Lunop, si Noe may mga igsoon ug mga pag-umangkon; apan, walay usa kanila ang namati kaniya. (Genesis 5:30) Karon, samtang silang walo luwas sulod sa arka, seguradong napalig-on sila sa paghandom sa panahon nga ilang gigugol sa paghatag sa mga tawo ug higayon nga maluwas.
Si Jehova wala mausab sukad sa adlaw ni Noe. (Malaquias 3:6) Si Jesu-Kristo nag-ingon nga ang atong panahon susama gayod sa “mga adlaw ni Noe.” (Mateo 24:37) Talagsaon ang atong panahon, usa ka gubot kaayong panahon nga matapos dihang malaglag kining daotang sistema sa mga butang. Karon, ang katawhan sa Diyos naghatag usab ug pasidaan sa tanan nga buot mamati. Mosanong ka ba sa maong mensahe? Kon gidawat na nimo kanang nagaluwas-ug-kinabuhi nga mensahe, moduyog ka ba sa pagpaambit niana sa uban? Si Noe ug ang iyang pamilya naghatag ug panig-ingnan kanatong tanan.
“GILUWAS LATAS SA TUBIG”
Samtang nag-utaw-utaw ang arka, seguradong nadungog niadtong anaa sa sulod ang linagaak sa dagkong kahoy. Nabalaka ba si Noe kay dagko kaayo ang balod o basig dili makalahutay ang arka? Wala. Ang mga maduhaduhaon mabalaka tingali niana, apan si Noe dili maduhaduhaon. Ang Bibliya nag-ingon: “Tungod sa pagtuo si Noe . . . nagtukod ug arka.” (Hebreohanon 11:7) Pagtuo sa unsa? Si Jehova mihimog pakigsaad, usa ka pormal nga kasabotan, nga luwason si Noe ug ang tanang uban kaniya latas sa Lunop. (Genesis 6:18, 19) Ang Usa ba nga naglalang sa uniberso, sa yuta, ug sa tanang buhing butang dili makapanalipod sa arka? Siyempre, siya makapanalipod! Husto lang nga misalig si Noe nga tumanon ni Jehova ang Iyang saad. Ug, tuod man, siya ug ang iyang pamilya “giluwas latas sa tubig.”—1 Pedro 3:20.
Human sa 40 ka adlaw ug 40 ka gabii, ang ulan mituang. Base sa atong kalendaryo karon, nahitabo kadto sa Disyembre 2370 B.C.E. Apan wala pa matapos ang buluhaton sa pamilya. Ang arka nga puno sa buhing mga linalang mao ray nag-utaw-utaw sa dagat, nga lapas pa sa ibabaw sa kabukiran. (Genesis 7:19, 20) Mahanduraw tingali nato si Noe ug ang iyang mga anak nga si Sem, Ham, ug Japet nga nagtinabangay aron maatiman ang mga mananap. Siyempre, ang Diyos nga nagpaaghop sa idlas nga mga mananap aron sila mosulod sa arka nakahimo usab sa pagkontrolar kanila aron magpabiling ingon niana hangtod matapos ang Lunop. *
Dayag nga si Noe naghupot ug kompletong talaan sa mga panghitabo. Ang maong rekord naghisgot kon kanus-a nagsugod ug natapos ang ulan. Nagpadayag usab kana nga ang yuta gisanapan sa tubig sulod sa 150 ka adlaw. Sa kataposan, misugod paghubas ang tubig. Unya, ang arka nahiluna sa “kabukiran sa Ararat,” nga nahimutang sa modernong-adlaw nga Turkey. Lagmit Abril kadto sa 2369 B.C.E. Paglabay sa 73 ka adlaw, pagka-Hunyo, nakita na ang tumoy sa kabukiran. Tulo ka bulan sa ulahi, pagka-Septiyembre, si Noe nakadesisyon nga tangtangon ang usa ka bahin sa atop sa arka. Tinong nahupayan gayod sila sa kahayag ug sa preskong hangin nga misulod sa arka. Una pa niana, gitino ni Noe kon luwas na bang mogawas. Nagpalupad siyag uwak, nga nagngadto-nganhi, tingali motugdon usahay sa arka; dayon si Noe nagpalupad ug salampati, nga nagbalikbalik kaniya hangtod nga nakakaplag kinig kabatogan.—Genesis 7:24–8:13.
Sa walay duhaduha, ang rutina ni Noe nasentro sa espirituwal nga mga butang. Mahanduraw tingali nato ang pamilya nga regular nga mag-ampo ug maghisgot bahin sa ilang langitnong Amahan nga nanalipod kanila. Si Noe misalig kang Jehova sa matag hinungdanong desisyon. Bisan sa dihang nakita ni Noe nga “namala na” ang yuta—human sa kapig usa ka tuig sulod sa arka—wala gihapon niya ablihi ang pultahan ug pangunahi ang paggawas sa arka. (Genesis 8:14) Hinunoa, naghulat siya sa isulti ni Jehova!
Ang mga ulo sa pamilya karon daghag makat-onan nianang matinumanong tawo. Siya organisado, kugihan, mapailobon, ug mapanalipdanon sa iyang mga sakop. Apan labaw sa tanan, iyang giuna ang kabubut-on ni Jehova. Kon sundogon nato ang pagtuo ni Noe niining bahina, moresulta kanag mga panalangin ngadto sa atong mga minahal.
“GULA SA ARKA”
Sa kataposan, si Jehova nagsugo kang Noe: “Gula sa arka, ikaw ug ang imong asawa ug ang imong mga anak nga lalaki ug ang mga asawa sa imong mga anak nga lalaki uban kanimo.” Masinugtanong migula si Noe ug ang iyang pamilya, dayon, ang mga mananap. Sa unsang paagi? Naglumbaanay ba silag gawas? Wala gayod! Ang rekord nag-ingon nga “sumala sa ilang mga banay sila nanggula sa arka.” (Genesis 8:15-19) Dihang nakagawas na sila, nga naghanggab sa preskong hangin sa kabukiran ug naglantaw sa kabungtoran sa Ararat, nakita ni Noe ug sa iyang pamilya ang nahinloang yuta. Wala na ang mga Nepilim, kapintasan, rebelyosong mga anghel, ug ang tibuok daotang katilingban! * Ang katawhan may kahigayonan na sa pagsugod ug bag-ong kinabuhi.
Nahibalo si Noe kon unsay buhaton. Giuna niya ang pagsimba. Naghimo siyag halaran ug gitanyag kang Jehova ingong halad nga sinunog ang pipila ka mananap nga giisip sa Diyos nga hinlo—nga ilang gipasulod sa arka nga “tinagpito.” (Genesis 7:2; 8:20) Nalipay ba si Jehova niana?
Gitubag kana sa Bibliya pinaagi niining makapadasig nga mga pulong: “Si Jehova nakapanimahog usa ka makapahupay nga alimyon.” Ang kasakit nga gibati sa Diyos dihang gipuno sa katawhan ug kapintasan ang kalibotan napulihag makapahupayng alimyon o kalipay nga makita ang usa ka pamilya sa matinumanong mga magsisimba sa yuta nga determinadong motuman sa iyang kabubut-on. Si Jehova wala magdahom kanilag kahingpitan. Ang maong teksto nagpadayon: “Ang kiling sa kasingkasing sa tawo daotan sukad pa sa iyang pagkabatan-on.” (Genesis 8:21) Tagda kon giunsa pa pagpakita ni Jehova ang iyang mapailobong kaluoy sa katawhan.
Gitapos sa Diyos ang pagkatinunglo sa yuta. Balik sa mga adlaw sa pagrebelde ni Adan ug Eva, ang Diyos nagpahayag niana nga tunglo, nga maoy hinungdan nga lisod tikaron ang yuta. Ang amahan ni Noe nga si Lamek nagngalan sa iyang anak ug Noe—nga lagmit nagkahulogang “Pahulay,” o “Paghupay”—ug nagtagna nga ang iyang anak magtultol sa katawhan ngadto sa usa ka yugto sa kapahulayan gikan sa maong tunglo. Lagmit nalipay gayod si Noe dihang iyang naamgohan nga iya nang makita ang katumanan sa maong tagna ug nga ang yuta dali na lang tikaron. Mao diay nga wala madugay si Noe nanguma!—Genesis 3:17, 18; 5:28, 29; 9:20.
Sa samang higayon, gihatagan ni Jehova ang tanang kaliwat ni Noe ug pipila ka tin-aw ug simpleng balaod sa paggiya kanila sa ilang pagkinabuhi—lakip na ang pagdili sa pagbuno ug sa sayop nga paggamit sa dugo. Ang Diyos mihimo usab ug pakigsaad uban sa katawhan, nga nanaad nga dili na gayod niya laglagon ang yuta pinaagig lunop. Ingong timaan sa pagkakasaligan sa iyang pulong, gipakita ni Jehova sa unang higayon ang matahom nga talan-awon sa kinaiyahan—ang balangaw. Hangtod karon, sa matag higayong makakita kitag balangaw, kita mahupay sa paghinumdom sa mahigugmaong saad ni Jehova.—Genesis 9:1-17.
Kon tumotumo lang ang asoy bahin kang Noe, lagmit natapos na kini pagtungha sa balangaw. Apan si Noe tinuod nga naglungtad, ug ang iyang kinabuhi dili ingon niana ka sayon. Sanglit niadtong panahona mas tag-as ug kinabuhi ang mga tawo, si Noe nabuhi pag 350 ka tuig, ug daghan siyag naagomang kasakit sa maong katuigan. Nakahimo siyag dakong sayop dihang kas-a nahubog siya, apan ang maong sayop nadugangan dihang ang iyang apo nga si Canaan nakahimog mas bug-at nga sala—usa ka sala nga nagdalag kaalaotan sa pamilya ni Canaan. Nakita pa ni Noe ang iyang mga kaliwat nga naghimog idolatriya ug kapintasan sa mga adlaw ni Nimrod. Apan, nakita usab ni Noe ang iyang anak nga si Sem nga nagpakitag maayong panig-ingnan sa pagtuo alang sa iyang pamilya.—Genesis 9:21-28; 10:8-11; 11:1-11.
Sama kang Noe, kinahanglang magmatinumanon kita bisan pa sa mga problema. Sa dihang ang mga tawo sa atong palibot dili moila sa matuod nga Diyos o mohunong pa gani sa pag-alagad kaniya, kinahanglang magmatinumanon kita sama kang Noe. Pabilhan gayod ni Jehova ang atong pagkamatinumanon. Ingon sa gisulti ni Jesu-Kristo, “siya nga nakalahutay hangtod sa kataposan mao ang maluwas.”—Mateo 24:13.
^ par. 17 Ang uban nag-ingon nga posibleng gipahinabo sa Diyos nga ang mga mananap mahimong dili aktibo, nga samag natulog, sa ingon dili kaayo sila gutmon. Gihimo man niya kini o wala, tinong gituman niya ang iyang saad, ang pagseguro sa kaluwasan sa tanan sulod sa arka.
^ par. 22 Wala na usab ang orihinal nga Tanaman sa Eden, nga lagmit gibanlas sa baha. Kon mao, ang mga kerubin nga nagbantay sa entrada niana makabalik na sa langit. Natapos na ang ilang 1600 ka tuig nga buluhaton.—Genesis 3:22-24.


text:
Kinsa ang misulat sa Basahon ni Mormon?
Ang Basahon ni Mormon mao ang laing saksi nga si Jesukristo buhi gayud, nga Siya gayud mao ang Anak sa Dios. Naglakip kini sa mga sinulat sa karaang mga propeta. Usa niini, si Lehi, nagpuyo sa Jerusalem sa mga 600 B.C. Ang Dios misugo ni Lehi sa pagdala og gamay nga pundok sa mga tawo ngadto sa kontinente sa Amerika. Didto nahimo silang dako nga sibilisasyon.
Ang Dios nagpadayon sa pagtawag og mga propeta niining mga tawhana. Ang Basahon ni Mormon usa ka koleksyon sa mga sinulat sa ilang mga propeta ug tigtipig sa mga rekord. Ginganlan kini sunod ni Mormon, usa sa katapusan niining karaang mga propeta.
Kini nga mga propeta nakahibalo sa plano sa Langitnong Amahan alang sa Iyang mga anak ug sa misyon ni Jesukristo. Ilang girekord nga si Kristo nagpakita, human sa Iyang Pagkabanhaw, ngadto sa mga katawhan sa Amerika, nagtudlo nila sa Iyang ebanghelyo, ug mitukod sa Iyang Simbahan diha kanila. Ang libro naglakip sa mga pagtulun-an ni Jesukristo, nagmatuod sa Iyang Pag-ula ug sa Iyang gugma. Nagsuporta kini ug nagmatuod sa Biblia.
Ang Basahon ni Mormon mitapos uban sa importante nga saad nga kadtong mobasa niini ug kinasingkasing nga mag-ampo mahitungod niini makahibalo pinaagi sa Espiritu Santo nga kini tinuod (Moroni 10:4).
-
Nadia mitubag …
Ang pagbasa niini nga basahon sa tinuoray nakausab sa akong kinabuhi. Ang Basahon ni Mormon usa ka hut-ong sa rekord sa karaang panahon, sa mga 600BC hangtud 400AD, apan bag-o lang kining nahubad gikan sa Karaang pinulongan sa Egyptian ngadto sa Iningles sa mga tuig 1800. Sukad niadto, nahubad kini ngadto sa gatusan ka pinulongan, lakip ang Arabic, Urdu, Hindi, ug Farsi. Ang Basahon ni Mormon gisulat sa daghang karaan nga mga Propeta sa atong nailhan karon nga kontinente sa Amerika. Sobra sa dul-an sa usa ka libo ka tuig, kini nga mga rekord gipasa gikan sa henerasyon ngadto sa henerasyon ug samtang ang Biblia narekord sa Tunga-tungang Sidlakan ang Basahon ni Mormon narekord sa pikas bahin sa kalibutan, naghisgot sa samang butang nga maoy gusto sa Dios nga mahibaloan sa iyang mga anak, bahin sa kahulugan sa kinabuhi, nganong mianhi kita sa yuta ug sa importanting tahas ni Kristo. Ang hinungdan nga gitawag kini og Basahon ni Mormon, tungod sa usa ka Propeta nga ginganlan og Mormon, mihupot sa mga rekord ug mipasa niini ngadto sa iyang anak. Usa gayud kini ka rekord sa kasulatan, nga dunay samang tuyo sa Biblia, lain kini nga saksi kang Kristo. Daghan ang ipakita


text:
Gitukod sa 2015 pinaagi sa Jeff Li, Jeffoptics nagpadayon sa paghatag og sa kalibotan lalang unang klase sa mga kliyente. Ang mga produkto gihulagway pinaagi sa high resolusyon, sa madali tubag, mabaskog ug sayon nga operasyon. Ang atong misyon mao ang sa paghatag og propesyonal nga, tukma ug sayon-operasyon device sa mga kliyente sa paghimo sa ilang mga produkto sa pagkab-ot sa labing maayo nga kalidad.
Base sa pinakadako nga merkado-China, Jeffoptics gipahinungod sa pag-alagad sa bildo sa industriya, sa paghatag og device nga miting sa kliyente kinahanglanon. Pagdala sa pagpahimulos sa sa-kahiladman teknikal nga kahibalo ug lig-on nga Research & Development pamuhunan, Jeffoptics nga gigama sa usa ka matang sa mga lalang nga bildo stress sukod alang sa bildo sa kalidad sa pagkontrolar lakip na ang nawong sa stress meter, sulab stress meter, dako nga panglantaw stress meter, buot bildo ilhanan ug gahig ulo porma test ekipo sa deceleration sukod.


text:
17:1 ¶ Ang sala sa Juda gisulat sa usa ka dagang nga puthaw, ug sa tumoy sa diamante: gililok kini sa papan sa ilang kasingkasing ug sa mga sungay sa inyong mga halaran;
17:2 Samtang ang ilang mga anak nahanumdum sa ilang mga halaran ug sa ilang mga Asherim tupad sa mga malunhawng kahoy ibabaw sa mga hatag-as nga mga bungtod.
17:3 Oh bukid ko diha sa kapatagan, ihatag ko ang imong katigayonan ug ang tanan nimong mga bahandi ingon nga inagaw, ug ang mga hatag-as nimong dapit, tungod sa sala, nga anaa sa tanan nimong mga utlanan.
17:4 Ug ikaw, bisan sa imong kaugalingon, dili makapadayon sa imong panulondon nga gihatag ko kanimo; ug ikaw paalagaron ko sa imong mga kaaway sa yuta nga wala nimo hiilhi; kay gihaling ninyo ang usa ka kalayo sa akong kasuko nga magadilaab sa walay katapusan.
17:5 ¶ Mao kini ang giingon ni Jehova: Tinunglo kadtong tawo nga nagasalig sa tawo, ug nagahimo sa unod nga maoy iyang bukton, ug kansang kasingkasing mibiya kang Jehova.
17:6 Kay siya mahimong sama sa kahoy-kahoy didto sa kamingawan, ug dili makakita sa diha nga ang kaayohan moabut; apan magapuyo sa mga uga nga dapit sa kamingawan, sa asinon nga yuta ug walay nagapuyo.
17:7 Bulahan ang tawo nga nagasalig kang Jehova, ug kansang pagsalig mao si Jehova.
17:8 Kay siya mahimong sama sa kahoy nga natanum sa daplin sa katubigan, ug magakatag sa iyang mga gamut sa daplin sa suba, ug dili mahadlok kong mobaut ang ting-init, hinonoa magmalunhawon ang iyang dahon; ug dili maghingiros sa tuig nga hulaw, ni mohunong kini sa pagpamunga.
17:9 Ang kasingkasing malimbongon labaw sa tanang mga butang, ug hilabihan gayud pagkadautan: kinsay makasusi niini?
17:10 Ako, si Jehova, magasusi sa hunahuna, ako magasulay sa kasingkasing, bisan pa ngani sa paghatag sa tagsatagsa ka tawo sumala sa iyang mga kagawian, sumala sa bunga sa iyang mga buhat.
17:11 Ingon nga ang buntog magalumlom sa mga itlog nga wala niya ipangitlog, maingon niini kadtong mahimong bahandianon, ug dili sa matarung nga pagkaagi; mobiya kaniya ang iyang bahandi sa taliwala sa iyang mga adlaw, ug sa iyang katapusan siya mahimong usa ka buang.
17:12 ¶ Ang usa ka mahimayaong trono nga gipahaluna sa itaas sukad sa sinugdan mao ang dapit sa atong balaang puloy-anan.
17:13 Oh Jehova, ang kalauman sa Israel, ang tanan nga mingbiya kanimo pagapakaulawan sila. Kadtong mingbiya kanako igasulat diha sa yuta, tungod kay sila mingtalikod kang Jehova, ang tuburan sa buhi nga katubigan.
17:14 Ayoha ako, Oh Jehova, ug ako mamaayo; luwasa ako, ug ako mamaluwas: kay ikaw mao ang akong pagdayeg.
17:15 Ania karon, sila nanag-ingon kanako: Hain ang pulong ni Jehova? paanhia karon kini.
17:16 Mahitungod kanako, ako wala magdali gikan sa pagka-magbalantay aron sa pagsunod kanimo; ni nangandoy ako sa masulob-ong adlaw; ikaw nahibalo: nga ang nagagula sa akong mga ngabil diha gikan sa imong nawong.
17:17 Dili unta ikaw mahimong kalisang kanako: ikaw mao ang dalangpanan ko sa adlaw nga dautan.
17:18 Pakaulawi kadtong nanaglutos kanako, apan ayaw ako pagpakaulawi; lisanga sila, apan ayaw ako paglisanga; ipadangat kanila ang adlaw sa kadautan, ug laglaga sila sa pinilo nga pagkalaglag.
17:19 ¶ Mao kini ang giingon ni Jehova kanako: Lakaw, ug tindog sa ganghaan sa mga anak sa katawohan, diin ang mga hari sa Juda mosulod, ug pinaagi niini sila mogula, ug sa tanang mga ganghaan sa Jerusalem;
17:20 Ug ingna sila: Pamati kamo sa pulong ni Jehova, kamong mga hari sa Juda, ug tibook nga Juda, ug tanang mga pumoluyo sa Jerusalem, nga mosulod niining mga ganghaana:
17:21 Mao kini ang giingon ni Jehova: Magmatngon kamo sa inyong kaugalingon, ug ayaw pagdala sa bisan unsa nga palas-anon sulod sa adlaw nga igpapahulay, ni dad-on kini pinaagi sa mga ganghaan sa Jerusalem;
17:22 Ni magpas-an kamo ug mga palas-anon ngadto sa gawas gikan sa inyong mga balay sa adlaw nga igpapahulay, ni magbuhat kamo ug bisan unsang bulohatona: hinonoa balaanon ninyo ang adlaw nga igpapahulay, ingon sa gisugo ko sa inyong mga amahan.
17:23 Apan sila wala mamati, ni magpakiling sila sa ilang mga igdulungog, kondili nanagpatikig sa ilang mga liog, aron sila dili makadungog, ug dili makadawat sa pahamangno.
17:24 Ug mahitabo, kong kamo sa kakugi managpatalinghug kanako, nagaingon si Jehova, sa dili pagpasulod ug mga palas-anon nga moagi sa mga ganghaan niining ciudara sa adlaw nga igpapahulay, kondili managbalaan himoon sa adlaw nga igpapahulay, sa dili pagbuhat sulod niining adlawa;
17:25 Unya mosulod sa mga ganghaan niining ciudara, ang mga hari ug mga principe nga nanaglingkod sa trono ni David, nga managtongtong sa mga carro ug sa mga kabayo, sila ug ang ilang mga principe, ang mga tawo sa Juda, ug ang mga pumoluyo sa Jerusalem: ug kining ciudara magapabilin sa walay katapusan.
17:26 Ug sila mangabut gikan sa mga lungsod sa Juda, ug sa mga dapit nga nagalibut sa Jerusalem, ug gikan sa yuta ni Benjamin, ug gikan sa kapatagan, ug gikan sa kabungtoran, ug gikan sa Habagatan, nga managdala ug mga halad-nga-sinunog, ug mga halad, ug mga halad-nga-kalan-on, ug incienso, ug managdala ug mga halad sa pagpasalamat, ngadto sa balay ni Jehova.
17:27 Apan kong kamo dili managpatalinghug kanako sa pagbalaan sa adlaw nga igpapahulay, ug sa pagdili kaninyo sa pagdala sa bisan unsang palas-anon ug sa pagsulod sa mga ganghaan sa Jerusalem sa adlaw nga igpapahulay; nan magadaub ako ug kalayo sa mga ganghaan didto, ug kini magalamoy sa mga palacio sa Jerusalem, ug kini dili na gayud mapalong.
Created with HTMLCompiler by BibleDatabase
Hosted by Webnet77.com


text:
1 Sakura desu ka?
2 Nindut na untang pangkutluon
3 ang mga nanagikid-ikid nga mga
4 cherry blossoms sa Hiroshima.
5 Magkat-un na unta ko pagbalanse
6 sa bisikleta nga akong sakyan
7 padulong sa Kambara Kisen
8 og didto na unta nako sugdan
9 pagtapak-tapak ang mga pisa
10 sa akong mga damgo
11 guyod ang mga baroto
12 nga mag hatod nako og Yen.
13 Lami na unta tagamtamun
14 ang bino nga tinahud sa Hokkaido
15 Moshi moshi, Aregato guzaimasu
16 Dili lang kani akong makat-unan
17 nga pinulongan sa Japan
18 Kung wala ko nangluod
19 sa lapyahan sa Balamban.
Unahon natog hinlo ang hisgutanan sa spelling ug grammar.
LINYA 2: “Nindot” imbis na “nindut”.
LINYA 3: “Nanag-ikid-ikid” – kinahanglan og hypen.
LINYA 4: Redundant ang plural form sa “cherry blossom” dinhi. Ang balaod: kung plural na gani ang English word, dili na kinahanglan modungag og “mga”. Ug kung ato ning korehian, mao niy kapilian sa tagsulat: 1) “ang nanag-ikid-ikid nga cherry blossoms”; 2) “ang mga nanag-ikid-ikid nga cherry blossom”; 3) “ang nanag-ikid-ikid nga mga cherry blossom”.
LINYA 5: “Magkat-on” imbis na “magkat-un”. Mao sab ang sa LINYA 16: “makat-onan” imbis na “makat-unan”.
LINYA 8: “Ug” imbis na “og”. Ang “ug” dinhi kay conjuction, ug dili article nga ang spelling kay “og”.
LINYA 12: “Maghatod” – kinahanglan takduon. Mora sad og dili kinahanglan i-capitalized ang “yen”.
LINYA 13: “Tagamtamon” imbis na “tagamtamun”.
LINYA 14: “Tinahod” imbis na “tinahud”. Ug kinahanglan sad og tuldok sa tumoy sa linya.
LINYA 15: Punctuation: Morag kinahanglan og period imbis na comma human sa pulong nga “moshi”, ug dugang period sa tumoy sa linya.
LINYA 18: Dili kinahanglan i-capitalize ang sinugdanang pulong kay sumpay ra man ni siya sa previous line. Ug morag kinahanglan pud i-rework ning linyaha aron motakdo sa previous clause ngadto sa “kung wala pa lang ko mangluod”
* * *
Karon, ipahamtang nato ang gihisgutan sa imabaw:
2 Nindot na untang pangkutluon
5 Magkat-on na unta ko pagbalanse
11 guyod ang mga baroto
12 nga maghatod nako og yen.
13 Lami na unta tagamtamon
14 ang bino nga tinahod sa Hokkaido.
15 Moshi moshi. Aregato guzaimasu.
16 Dili lang kani akong makat-onan
Ampay kaayo nako ang ka yano aning balaka. Yano ra tuod pero lawm diay og dulot kung imo kining palandungan. Sa mga detalye nga gilitok kanato sa balak – igo ug takdo kaayo nga nakapahulma sa persona ug sa iyang sugilanon. Tataw nga ang namulong dinhi kay mikagiw gikan sa iyang lungsod (Balamban) ug nanimpalad karon sa laing dapit (Japan).
May conceit gamay ang balak diin dili gyud matino pag-ayo kung babaye ba ang persona dinhi o lalaki, ug kung unsay iyang trabaho – kung japayuki ba o trabahante sa kompanya. Pero tataw nga ania siya aning nasura aron mangita og sapi (LINYA 9 - 12).
Himatikdi nga ang tension aning balaka kay anaa sa iyang tuno – sa iyang voice. Sa paagi nga gihan-ay ang balak, morag di ta kamatikod nga misulod ta sa hunahuna sa persona – sa iyang conciousness. Mora tuod og dunay gikahinabi ang persona, pero pwede kaayong ingnon nga namulong ra siya mismo sa kaugalingon.
Hisayri pud nga ang katapusang duha ka linya kay maoy yawi sa kandado aning balaka. Ang pagpangluod kuno niya sa iyang gigikanang dapit ang hinungdan nganong nakasinati siyag kahigwaos – nganong adunay siyay mga pagduhaduha – pananglit, nganong di siya katagamtam og tumang kalipay samtang galantaw sa cherry blossom (LINYA 2 - 4) o nganong di siya makapaundayon og paanod sa kahubog (LINYA 13 - 14).
Ang gahom, para nako, aning balaka kay anaa sa iyang paradoxical implication. Tuod, ang iyang pagpangluod maoy hinungdan sa iyang pagkapadpad sa halayong dapit (nga matawag ra ba unta nato og swerte), apan di diay siya kasinati og kabus-ok sa pagbati gumikan ang tinuorayng bul-og sa iyang dughan kay atoa ra gihapon gahaguros sa lapyahan sa Balamban. Sa ato pa, kining balaka kay mahitungod sa kahidlaw – sa kamingaw sa gigikanang dapit.
Sa teknikal nga aspeto, wala lamang diay makahatag og local color ang mga Hinapon nga pinulungan nga makaplagan sa balak, apan sa kinatibuk-an, mihatag kini og sophistication sa balak. Gani, sa unang entrada pa lang, mihatag kinig epektibong “defamiliarization” ngadto sa tigbasa. Ug dugang nga texture, nindot pud tingali nga imbis na “bino” kay “saki” (Japanese wine) ang gilitok sa LINYA 14.


text:
Nganong TOGAF Framework gigamit sa paghiusa sa IT & Business
Ang pagbag-o sa negosyo nagduso sa pag-adjust sa relasyon tali sa IT ug sa negosyo. Ang sulod ug sa gawas nga kalig-on mapugos nga mga asosasyon aron mahimong mas madawaton sa mga panginahanglan sa kliyente ug makahimo sa operasyon ug mga bag-ong kahimoan. Ang mga eksperto sa IT sa kinatibuk-an gikinahanglan lang nga magpokus sa engineering innovation. Sa pagkakaron, ang kinatibuk-ang paggama sa engineering kinahanglan nga pagaisipon uban sa usa ka tumong sa tumong aron sa pagkuha sa mga obstraksyon tali sa mga kapasidad sa inobasyon ug pamaagi sa negosyo. Naghunahuna ka unsa ang Togaf Eksakto.
Unsa ang TOGAF®?
Ang Open Group's Architecture Framework, TOGAF, usa ka komprehensibo nga giila nga sumbanan sa pagmugna sa disenyo sa paningkamot. Ang kompleto nga sistema naglakip sa mga estratehiya ug usa ka kahikayan sa mga nagsuporta nga mga instrumento aron sa paghatag og mga asosasyon nga adunay kapasidad nga magarantiya ang matag usa nga parte sa estruktura nga gibag-o ngadto sa mahinungdanong bahin sa negosyo.
Ang Kaayohan sa TOGAF
Garantiya nga ang tanan maghisgot sa susama nga dialekto.
Huptan ang estratehikong gilay-on gikan sa luwas ngadto sa estriktong mga kahikayan pinaagi sa pag-institutionalize sa bukas nga mga pamaagi alang sa dagko nga disenyo sa negosyo.
Maggahin og oras ug kwarta, ug gamiton ang mga kabtangan nga mas igo.
Himoa nga dayag nga rate sa profitability (ROI).
TOGAF Summary
Ang sistema sa TOGAF mahimo nga labing maayo nga gilatid sa lima ka mga lut-od, nga giila sa The Open Group:
Pagplano nga mga Prinsipyo, Panan-awon ug Mga Kinahanglanon: Kini nga layer naghulagway sa nagpahiping panahon sa usa ka pag-uswag sa pag-uswag sa engineering. Naglangkub kini sa kasayuran mahitungod sa pagpaila sa degree, pag-ila sa mga kasosyo, paghimo sa plano nga panan-awon, ug pagkuha sa endorsements.
Arkitektura sa Negosyo: Nagbatbat sa kauswagan sa usa ka disenyo sa negosyo aron mapalig-on ang usa ka panan-aw sa panglantaw sa engineering.
Mga Sistema sa Pagdumala sa Data: Kini nga layer naghulagway sa pag-uswag sa mga sumbanan sa mga datos sa datos alang sa usa ka disenyo nga naglangkob lakip na ang pagpalambo sa mga impormasyon ug paggamit nga mga istruktura.
Pagpalambo sa Arkitektura: Kini nga layer naghulagway sa pagpalambo sa innovation engineering alang sa usa ka disenyo nga ipaabot.
engineering Pag-ila: Kini nga lumbay mao ang pag-ila sa mga bahin sa komposisyon nga hinungdanon alang sa pagpadagan sa pagtamod sa negosyo.
Sa naandan, ang mga eksperto sa IT nasentro sa bag-o lang nga layer sa Technology Architecture, ug dugang nga partikular nga kauswagan ug mga kausaban sa pagbag-o. Ang pagpugong sa konsentrasyon sa usa ka solitary layer susama sa pagtrabaho sa usa ka balay-tipiganan-nga naghimo niini mahitungod sa lisud nga paghuman sa tanan nga naglantaw nga panglantaw sa negosyo. Ang pagtagad kinahanglan ipahinungod ngadto sa tanan nga mga lut-od aron sa paggarantiya sa lehitimo nga kahikayan uban sa mga sumbanan sa negosyo, panglantaw, mga kinahanglanon ug disenyo.
Ang mga kaubanan anam-anam nga nagkinahanglan sa mga eksperto sa IT sa pagkuha sa usa ka labaw nga hingpit nga pagsabut sa negosyo aron sa paggarantiya nga ang mga kausaban nga kabag-o igo nga nakapalig-on sa mga kinahanglanon sa negosyo, panan-awon ug teknik. Ang pag-fuse sa TOGAF nga pamaagi nagdasig sa usa ka pagsabot sa negosyo ug sa pagpalambo niini mahitabo mahitungod sa kana nga pagtabang sa pagpadagan sa pagtamod sa negosyo.
Togaf Training : TOGAF ang Open Group Architecture Framework, naghubit sa usa ka detalyado nga pamaagi ug pagsuporta sa mga kapanguhaan alang sa pagpalambo sa Enterprise Architecture.TOGAF 9 mao ang pinakabag-ong bersyon sa The Open Group's framework. Mahimong ikaingon nga ang TOGAF 9 mao ang global standard alang sa Enterprise Architecture.
&bsp


text:
General Santos City—Dakpan ang usa ka Guest Relation Officer (GRO) Atol sa gihimong Buybust Operation sa Police Station 3 nga gipahigayon sa Zabala Inn nga nahimutang sa Barangay South, Gensan alas 3:00 ang takna kaganinang kabuntagon.
Suspek ginganlan lang ug Marilou, legal age, residenti sa barangay Kinam, Malapatan, Sarangani Province.
Napalitan ang suspek ug (1) ka sachet sa gituohang shabu gamit ang P500.00 nga marked money. Nakuha sab sa posisyon niini ang (1) ka improvised tooter.
Kasong kalapasan sa RA 9165 ang gikatakdang atubangon sa nasangpit nga GRO.


text:
Lukas 19
I Paragsukot Buhis
Nag'arunan Saqueo
1Si panakka-na kas Jesus si kuta' magpalibot si syudad Jerico, pasallod mga iya ngan durudiritso hamok i mga langngan-na. 2Aniya' addangan lalla ari nag'arunan Saqueo nga puno' si mga paragsukot buhis ngan mayaman. 3Agtalinguha iya pag'ikukulaw kon say si Jesus, pero tungod kay mapundok iya, ga'i iya akakulaw tungod kay naggurubukan si Jesus. 4Sanglit palahi iya pan dahulu'an ngan amanahik si kayo sikamuro basi' akakulaw iya kay ari ti'agi si Jesus.
5Panyungud-na si Jesus ari, anhangad iya ngan agpinugad-na, “Saqueo, parusdusa anan. Kinahanglan ari ako gayod agdayon si ruma'-mo ina'anto.” 6Ag'usa iya pero ginarapan gihapon parusdos ngan bali i kalipayan-na si pagpara'istimar-na si Jesus.
7Agpakakulaw sinan i dimu'an mga a'a ngan agtikang pagpanngurub-ngurob, “Awiray iya ag'istimar-na si adda makasasala'.”+
8Si pagkakanan anunggo si Saqueo ngan agpinugad-na i Paragdalom, “Sinyor, aniya' kunta' papasumatun-ko si ka'am. Pumwan-ko i katunga'-na si mga inanna'-ko si mga anggana'. Bisan ay sadaya'-ko si igkasi a'a-ko, bayaran-ko i kantidad ampat dubli.”
9Mangno amahalling si Jesus atubang si iya, “Sa'istimar-na sito panimalay i magsalbar si mga iya mismo ina'anto allaw, kay klarado tungod si pagtutu'u-na nga addangan liwat to iya si ka'ampu-ampuhan-na si Abraham. 10I tuyu'-na si Pinili' A'a pagpada'ito, iya i pag'anda' pati' pagsalbar si mga magkararungay.”
I Isturya Hi'unong
si Awatong Tinapuran
Mateo 25:14-30
11Gasi-na si mga a'a nga titikang na i paghadi'-na si Diyos kay agtatapit na mga iya si Jerusalem. Sanglit si pagparapakali-na mga iya, agtambahan-na si Jesus adda pa isturya nga agtukoy si kamatu'uran. 12Amahalling iya, “Aniya' dungganan a'a nga tibiyahi si matala nasyon basi' agpatu'in pagkahadi' ngan tibwilta iya gihapon. 13Sanglit agban'o iya awatong si mga tinapuran-na ngan agpa'intrigahan-na sa'aradda bulawan kwarta diplata nag'arunan mina.+ Agtugon iya, ‘Panigusyuhu-bi to kwarta tubtob si pagbwilta-ko.’
14“Pero agpanguntra dina si iya i mga ginsakupan-na ngan aniya' nagpanlihug-na paglanat ngan pagtuli si mga riklamu-na, ‘Ga'i kami' aruyag nga iyay ray a'a i hadi' kami'.’
15“Pero bisan pa, nagpahadi' gihapon iya. Si pagbalik-na, agpatawag-na i mga tinapuran nagpamuwanan-na kwarta, basi' sakatu'anan-na kon pira i ganansya-na mga iya.
16“Anakka i primiro ngan aminugad, ‘Sinyor, agtubo' i mina-mo ngan ahimo awatong.’
17“Anaruman i amo, ‘Mahalap i nagbuhat-mo. Ka'angayan kaw tinapuran. Tungod kay akatapuran kaw si diki'it nag'antanan, tu'inan-ta kaw pagpuno' si awatong syudad.’
18“Anakka i kaduwangan ngan aminugad, ‘Sinyor, agtubo' i mina-mo ngan ahimo lima.’
19“Anaruman may i amu-na, ‘Ka'aw i tipuno' si lima syudad.’
20“Agda'inan liwat i ditangnga' tubtob anakka i tinapuran nga agpinugad, ‘Sinyor, atiya' i mina-mo. Agputus-koy to dugnit ngan aghimus-ko. 21Atalaw ako si ka'aw kay bali kaw ka'istrikto. Agparaprubitso kaw si ma'in hinimus-mo ngan agparapa'ani si ma'in pinatanuman-mo.’
22“Anaruman gihapon i amo, ‘Gamit-ko i kalugaringun-mo mga allingon paghusgar si ka'aw. Bali kaw ra'at tinapuran! Kon da'inan sinan i pagkakilala-mo nga bali ako ka'istrikto ngan agparaprubitso si ma'in hinimus-ko ngan agparapa'ani si ma'in pinatanuman-ko, 23kon sugad, kapa'i may kay ga'i agpadipusitu-mo si bangko i kwarta-ko basi' kunta' si pagbalik-ko, sakubra-koy nan nga aniya' na dina tubu'-na.’
24“Mangno agpinugad-na i magpanunggo ari, ‘Bawi'u-bi minay nan si iya ngan pumwanu-bi si addangan to nga aniya' awatung-na mina.’
25“Aniya' maminugad, ‘Sinyor, ay kay si iya? Awatong na tawa'-nay nan!’
26“Anaruman iya, ‘Sumatan-ta kam nga bisan say i aniya', iya i binuwanan pa; pero bisan say i gana', hasta pa i diki'it tawa'-na, inala' pa tikang si iya. 27Pero bawahu-bi pada'ito i mga magpanguntra si ako siray nga ga'i ag'ako' si pagkahadi'-ko. Matayu-bi mga iya ato atubang si ako.’”
Pasallod si Jesus
si Jerusalem
Mateo 21:1-9; Markos 11:1-10; Juan 12:12-15
28Kahuman-na si Jesus pagpahalling sinan, agpadayon mga iya pagbaktas ngan agdahulo iya pasagka pan Jerusalem. 29Aniya' mga baryo nag'arunan Betpahe pati' Betania nga aka'anna' si tagudtod nag'arunan Bukid-na si Ka'ulibuhan. Si pagdadara'un-na mga iya sito mga baryo, agpadahulo si Jesus duwangan si mga inadalan-na ngan agpanmandu'an-na mga iya sito: 30“Pada'iraya kam si dahulu'an-tay ro kam baryo. Si panakka-bi aro, aniya' sa'anda'an-bi nagpa'ingkot putro asno nga ga'i pa gayod akakabayuhan. Bak'aru-bi ngan guyuru-bi pada'ito. 31Kon aniya' si ka'am mamatilaw, ‘Ay kay agbak'ad-bi nan?’ sumati-bi na hamok nga, ‘Agkinahanglan-nay to si Paragdalom.’”
32Pamalangngan i nagpanlihog pagdahulo ngan sa'anda'an-na mga iya i asno sigon si nagsumat si mga iya. 33Si pamak'ad-na mga iya, amatilaw i mga tagtawa', “Ay kay agbak'ad-bi nan?”
34Anaruman mga iya, “Agkinahanglan-nay to si Paragdalom.”
35Agguyud-nay to mga iya pada'iray si Jesus ngan agpamakamadiru-na i mga pammakurumbut-na ngan agpasakrang-na mga iya si Jesus. 36Si pagkabayu-na na, agpamuklad-na si mga a'a i mga pammakurumbut-na ari si tinampo.
37Agdadara'on na kas Jesus si pagdadalugdugan-na si tinampo man Bukid-na si Ka'ulibuhan. Mangno, agtikang pagkalipay i dimu'an mga inadalan. Makusog i mga busis-na pagdayaw si Diyos tungod si dimu'an mga makagagahom binuhatan nga sakulawan-na mga iya:
38Malipayon gayod i Hadi' nga pada'ito pina'agi si gahum-na si Paragdalom.+
Aniya' kamurayaw ari si langit ngan maka'angayan gayod i kina'iya-na si Gilalabawi!
39Aniya' si mga Parisiyo nga huwang si kalabbatan ari i maminugad si Jesus, “Ma'istro, simulon mga inadalan-moy nan!”
40Anaruman iya, “Sumatan-ta kam, kon ga'i mga iya agpanibu'-sibo', agpanggasod may i mga bato.”
41Si pagra'un-da'un-na si Jesus si Jerusalem, anuro' i luha'-na si pakapantaw-na si syudad tungod si ura-ura kalu'uy-na. 42Agpahalling iya, “Ka'am mga taga Jerusalem, kon katu'anan kam hamok ina'anto mga allaw kon ay kunta' i makapamurayaw si ka'am pero palihis na i uras kay agpakangbuta kam hamok. 43Titakka i panahon nga nagpalibutan i syudad-bi si mga kuntra-bi. Tampungan-na mga iya i mga pangngagihan-bi ngan panulung-na kam. 44Paratagun-na mga iya i dimu'an nagtindug-bi ngan manhumpilad kam hasta i mga dadi'-bi nga awinan sallod si kuta'-bi. Gana' binilin-na mga iya bato bisan namay hamok adda si mga nagpanungtungan-nay nan. Buruhaton to dimu'an kay ga'i kam manginano ngan pada'itu-na si Diyus-bi pagtalwas si ka'am.”
Ag'isugan-na si Jesus
i Magparapanginanda' Kwarta
ari si Templo
Mateo 21:12-16; Markos 11:15-18; Juan 2:13-16
45Pasallod si Jesus si hawan-na si templo ngan diritso agtikang pagpanabrog si mga magparapamaligya' ari. 46Agpaminugad-na mga iya, “Aka'anna' na siray pa si Kasuratan nga agpinugad i Diyos, ‘Pammangadyi'an i ruma'-ko,’+ kundi' aghimu-bi to dina ‘pangngingistaran-na si mga tulisan.’+”
47Mangno allaw-allaw na iya agparaturo' ari si templo. Ag'aradda i mga puno' paraghalad huwang si mga paragturo' bala'od pati' si mga punu'-na si mga a'a pagmamatay kunta' si iya, 48pero ga'i mga iya aka'anda' pa'agi kay agtuninong gayod i dimu'an mga a'a si mga allingun-na.